Kenapa Rasa Pening Bila Bertukar Cermin Mata?

Bagi para pembaca yang memakai cermin mata, pernah tak anda berasa pening kesan memakai cermin mata yang baharu?

Adakah perkara ini menjadi tanda tanya kepada anda sama ada ia adalah normal ataupun tidak?

Jika anda
curious,
luangkan sedikit masa untuk membaca kerana artikel ini akan mengupas dengan lebih lanjut berkenaan isu ini!

Untuk mendapatkan lebih banyak info tentang Kesihatan Mata, sila dapatkannya
di sini.

Apakah kesan memakai cermin mata baharu?

Jelas Dr. Laura Di Meglio, OD, Instruktur Oftalmologi di Johns Hopkins Medicine, ketika mendapat
cermin mata yang baru
, mata anda sekarang belajar untuk mengimbangi perubahan visual yang berubah, berlainan daripada kebiasaan.

Menurut beliau, mata kita terdiri daripada semua otot-otot kecil dan sistem fokus yang tersendiri untuk menyesuaikan diri dengan perubahan yang baharu.

Oleh sebab otot dan sistem fokus mata tiba-tiba berfungsi dengan cara yang berbeza, anda mungkin mengalami sakit kepala atau pening akibat pemakaian kaca mata yang baharu.

Selain perubahan
power
pada cermin mata, perkara ini juga boleh berlaku kerana preskripsi lensa lekap baru atau berbeza.

Jika anda sudah biasa memakai cermin mata dan preskripsi baru anda tidak berubah secara drastik, mata anda akan mudah untuk menyesuaikan dengan
power
tersebut.

Tetapi menurut Dr. Di Meglio, jika anda memakai cermin mata buat pertama kalinya atau berdepan dengan perubahan preskripsi yang besar, mata anda mungkin mengalami kesukaran untuk menyesuaikan perubahan itu.

Normal ke berasa pening setelah menukar cermin mata baru?

Sekiranya
anda berasa mata yang agak tidak selesa
 atau pening ketika pertama kali memakai preskripsi baru, jangan panik kerana itu adalah perkara yang normal dan hampir semua orang mengalaminya!

Sakit kepala atau berasa pening tersebut mungkin berkaitan dengan kesan memakai cermin mata yang baharu.

Ini kerana, perubahan terhadap cermin mata boleh membuat anda merasa pening atau mual dan semua perkara ini saling berkaitan.

Perubahan penempatan objek, pergerakan, dan persepsi kedalaman dalam
visual mata
, menyebabkan otak anda belum tahu cara untuk memprosesnya bagi mengubah semula keseimbangan dalam mata.

Namun, sekiranya anda masih mengalami simptom pening selepas beberapa ketika, sudah tiba masanya untuk anda berjumpa dengan doktor mata anda.

Kesan memakai cermin mata: Masa menyesuaikan diri

Berikan sedikit masa agar mata anda menyesuaikan diri dengan preskripsi baru, dan perkara ini kebiasaannya tidak mengambil masa yang begitu lama.

Sama ada preskripsi
power
mata anda telah berubah atau anda baru membeli sepasang cermin mata baharu, proses untuk
adapt
dengan gelas baru sering memerlukan masa.

Ini adalah proses yang biasa akibat kesan memakai cermin mata baharu yang kadang-kala berlangsung selama seminggu atau lebih lama, selagi anda diberikan preskripsi yang tepat.

Cara-cara untuk mengelak kesan memakai cermin mata baharu

Jika anda berasa pening, sakit kepala mahupun mual
 apabila mula memakai cermin mata baharu, jangan terus buang cermin mata tersebut!

Perubahan
power
atau preskripsi terhadap kaca mata adalah perkara yang normal dan sering berubah-ubah mengikut keperluan visual mata anda.

Apa yang dapat anda lakukan adalah dengan berlatih memakai cermin mata baharu anda sekerap yang mungkin.

Dr. Brian C. Adair, MD, Pakar Oftalmologi Komprehensif mencadangkan memakai cermin mata tersebut selama 3 hingga 4  jam dan kemudian berehat daripada memakainya dalam jangka masa beberapa hari.

Ini akan dapat memberi masa kepada mata anda untuk
adapt
dan
adjust
terhadap perubahan penglihatan anda.

Kesan memakai cermin mata: Berjumpa pakar mata semula

Sekiranya berdepan sakit kepala atau pening akibat perubahan kaca mata yang benar-benar mengganggu anda, pertimbangkan untuk berjumpa dengan pakar mata semula.

Namun dalam kebanyakan kes, kesan yang mungkin anda alami
apabila memakai cermin mata
 yang baharu ini adalah sangat normal dan tidak akan memakan masa lama untuk pulih.

Oleh itu, pastikan anda tidak menyerah kalah dan cuba untuk berlatih terlebih dahulu dengan perubahan tersebut
okay!

Rumusan

Jadi sekiranya anda baru sahaja bertukar kepada cermin mata baharu,  jangan panik dan praktikkan apa yang telah dikongsikan di atas. Semoga berjaya!


Panduan Penjagaan Pesakit Strok di Rumah

Otak merupakan organ penting yang mengawal koordinasi otot dan pergerakan badan. Oleh itu, seseorang yang mennghidap strok akan hilang keupayaan untuk berdikari dan terpaksa bergantung kepada orang lain untuk melakukan perkara asas. Penjagaan pesakit strok yang rapi adalah amat penting bagi memaksimakan proses penyembuhan mereka.

Mengenali strok

Strok ataupun angin ahmar, berlaku apabila bekalan darah ke otak terputus sekali gus menyebabkan kematian tisu-tisu otak. Strok boleh terjadi sama ada disebabkan oleh salur darah dalam otak tersumbat atau berlakunya kebocoran salur darah. Antara faktor risiko strok adalah seperti berikut:

Diabetes

Tekanan darah tinggi

Kolesterol tinggi

Penggunaan ubat tertentu

Tekanan/stres

Merokok

Penyakit serebrovaskular

Fibrilasi atrium

Obesiti

Gaya hidup statik (sedentary)

Penyakit sistemik tertentu seperti sistemic lupus erythematosus (SLE)

Simptom atau tanda strok/angin ahmar berlaku secara mengejut dan tiba-tiba. Pastikan anda cakna tentang tanda-tanda berikut agar bantuan dapat diberikan dengan lebih awal:

Rasa lemah, kebas atau lumpuh bahagian muka, kaki atau tangan secara tiba-tiba

Celaru/keliru, susah bertutur atau memahami pertuturan orang lain secara tiba-tiba

Sakit kepala yang kuat tanpa sebab tertentu

Penglihatan kabur tiba-tiba pada sebelah mata atau kedua-dua mata

Sukar berjalan, pening atau hilang imbangan atau koordinasi secara tiba-tiba

Selain tanda-tanda di atas, seseorang yang mengalami serangan strok juga boleh berasa semut-semut dan kebas secara tiba-tiba pada sebahagian badan mereka. Tambahan lagi, mereka juga boleh mengalami masalah sukar menela yang akut.

Panduan penjagaan pesakit strok

Dalam membantu untuk memberikan penjagaan pesakit strok yang optimum, berikut adalah panduan yang boleh penjaga/ahli keluarga ambil tahu

Penjagaan pemakanan pesakit

Aspek pemakanan adalah aspek yang sangat penting dalam penjagaan pesakit strok. Pastikan pesakit strok perlu mengambil diet yang seimbang dan pelbagai agar dapat memenuhi keperluan nutrien harian mereka. Beberapa perkara yang penjaga perlu ambil berat berkaitan dengan aspek ini adalah seperti berikut:

Kurangkan penyediaan makanan yang kaya dengan lemak dan minyak kerana ia boleh meningkatkan plak lemak di dalam arteri (saluran darah).

Kurangkan juga penyediaan makanan yang tinggi kandungan gula dan garam kerana boleh meningkatkan risiko strok berulang.

hadkan penggunaan santan, minyak masak, sos salad dan juga krim ketika menyediakan makanan untuk pesakit strok.

Utamakan penyediaan makanan dengan cara yang sihat seperti merebus, mengukus dan memanggang berbanding menggoreng.

Kadangkala, pesakit mengalami masalah untuk menelan makanan. Jika berlaku, berikan makanan yang lembut, dicincang atau dikisar. Dalam kes yang lebih parah, tiub nasogastrik mungkin diperlukan.

Pastikan bancuhan susu khas mengikut sukatan yang di sarankan oleh pegawai dietetik, diikuti.

Jika timbul ketidakpastian berkaitan dengan aspek pemakanan pesakit, berhubung dengan Pegawai Dietetik untuk mendapatkan jumlah kalori dan jenis makanan paling sesuai dengan pesakit.

Susun jadual ubat-ubatan pesakit

Selain aspek pemakanan, menyusun dan memantau pengambilan ubat juga merupakan aspek penting dalam penjagaan pesakit strok. Apabila berjumpa dengan doktor, pastikan anda maklum tentang jenis ubat yang diberikan, waktu pengambilan, dos dan juga tanda-tanda kesan sampingan ubat-ubat yang diambil. Antara ubat yang kerap diberikan adalah ubat pencair darah, ubat kolesterol (statin), insulin untuk diabetes dan ubat-ubat tekanan darah tinggi. Seeloknya, sediakan buku khas untuk merekod ubat-ubatan beserta jadual pengambilan. Ini sangat membantu dalam memastikan ia diambil pada kadar dan waktu yang betul. Apabila berlakunya kesan sampingan atau masalah dengan pengambilan suatu ubat, berbincang dengan doktor anda agar pengubahsuaian dapat dilakukan. .

Pengubahsuaian susun atur rumah

Pengubahsuaian ini dillakukan bagi mempermudahkan pergerakan semua orang di dalam rumah khususnya untuk pesakit strok dan juga untuk penjaga yang menguruskannya.

Antara cadangan pengubahsaian susun atur rumah yang boleh dilakukan adalah seperti berikut:

Alihkan objek-objek kecil seperti pengelap kaki di depan pintu, meja kecil dan permainan kanak-kanak.

Berikan ruang lapang yang luas untuk memudahkan pergerakan.

Letakkan pemegang di beberapa tempat terutamanya di dalam tandas, dapur dan bilik tidur bagi mengelakkan jatuh.

Sediakan kerusi atau bangku di beberapa tempat untuk membolehkan pesakit mengambil masa untuk berehat.

Pindahkan barang-barang keperluan pesakit ke tingkat bawah bagi rumah dua tingkat.

Tiada siapa ingin diserang strok dan hilang keupayaan untuk berdikari. Apabila perkara seperti ini berlaku, keluarga terdekat memainkan peranan yang sangat penting dalam menjaga pesakit strok. Selain sokongan fizikal, sokongan mental dan emosi juga perlu diberikan kepada mereka. Tambahan lagi, jika anda seorang penjaga, pastikan emosi dan kesihatan mental anda juga berada dalam keadaan yang baik. Jika anda stres atau mengalami kemurungan, pastikan anda dapatkan bantuan daripada ahli keluarga dan berjumpa dengan doktor untuk mendapatkan rawatan. Beban strok bukan hanya dirasai oleh pesakit itu sahaja, ia dirasai oleh semua ahli keluarga mereka.

Hello Health Group
 tidak menyediakan nasihat perubatan, diagnosis atau rawatan.


Petua Mudah Hamil Jika Anda Kurang Berat Badan

Terdapat pelbagai faktor yang boleh mempengaruhi cara anda untuk mudah hamil. Salah satu daripadanya adalah kurang berat badan. Jika anda kurang berat badan dan bermasalah untuk hamil, teruskan membaca artikel ini:

Adakah saya kurang berat badan?

Sebuah pusat fertiliti termaju di Chicago menunjukkan bahawa wanita dengan indeks jisim tubuh rendah berkemungkinan sukar untuk hamil. Indeks jisim tubuh atau BMI dipercayai boleh mempengaruhi kesuburan, jika paras BMI bawah 18.5. Walaupun jika masalah kurang berat badan adalah tidak serius, namun ia masih boleh menjejaskan keupayaan anda untuk mengandung.

Bagaimana kurang berat badan boleh mempengaruhi ovulasi anda?

Bagi mendapatkan ovulasi teratur, seseorang wanita itu memerlukan sekurang-kurangnya 17 peratus keseluruhan lemak tubuh. Ovulasi ialah proses melepaskan telur daripada ovari ke dalam uterus anda, di mana telur menunggu untuk disenyawakan dengan sperma. Jika anda mempunyai terlampau sedikit lemak dalam tubuh, penghasilan hormon daripada otak ke kelenjar pituitari, yang menggalakkan pengeluaran telur, boleh terganggu. Kesannya anda akan mengalami ovulasi tidak teratur ataupun tiada langsung ovulasi.

Bagaimana kurang berat badan boleh menjejaskan kesuburan?

Tanpa perlu disangkal lagi, anda tidak boleh hamil jika tiada ovulasi. Dalam sesetengah kes, wanita yang kurang berat badan boleh bertahun-tahun tidak didatangi haid. Jikalaupun ada kehadiran darah, anda masih belum boleh pastikan kerana terdapat keadaan yang dipanggil pendarahan ketidaksuburan. Darah yang keluar setiap bulan tidak semestinya menunjukkan bahawa anda subur.

Bagaimana untuk menyelesaikan perkara ini?

Nasib baiklah, kebanyakan wanita kurang berat badan boleh mendapatkan kembali kesuburan mereka dengan cara mendapatkan berat badan ke paras BMI normal, asalkan keadaan kesihatannya baik. Jika anda kerap menjalani rutin senaman, ini bermakna anda perlu kurangkan intensiti senaman anda untuk mengekalkan jumlah lemak dalam badan. Anda mungkin hanya perlu mengubah diet anda untuk meningkatkan pengambilan lemak. Selepas naik beberapa kilo berat, anda akan mula mendapat ovulasi yang teratur, di mana inilah petanda badan anda bersedia untuk hamil. Jika ovulasi anda masih tidak teratur, terdapat prosedur perubatan untuk membantu anda mendapatkan kembali ovulasi jika anda boleh mengekalkan berat badan yang sihat.

Kesimpulannya, jika anda bertubuh kurus dan tidak selalu ovulasi, ini mungkin menunjukkan masalah kurang lemak anda mengganggu keupayaan anda untuk bergelar ibu. Dengan menaikkan berat badan boleh membantu anda menyelesaikan masalah ini, dalam kebanyakan kes.


Asyik Rasa Lapar? Ini Antara 7 Petanda Badan Anda Kurang Protein, Boleh Buat Perut Gendut Juga!

Sumber protein sememangnya sangat penting untuk tubuh manusia. Ia bantu membina dan memperbaiki tisu,
menyokong sistem imun
, menyeimbangkan cecair badan, dan membantu mengangkut oksigen ke seluruh badan.

Adakah anda mengambil protein yang secukupnya setiap hari? Jika tidak pasti, apakah tanda anda kekurangan protein?

Apa itu protein?

Secara ringkasnya protein merupakan salah satu daripada 3 kelas makanan utama.

Protein terdiri daripada rantaian panjang asid amino iaitu ‘blok bangunan’ sel.

Sel memerlukan protein untuk berkembang dan memperbaiki diri.

Untuk pengetahuan, badan kita mengeluarkan 11 asid amino dan 9 jenis asid amino penting yang lain, harus diambil melalui pemakanan.

Protein boleh didapati dalam pelbagai jenis makanan, antaranya seperti
daging, ikan, ayam, telur, kekacang dan produk tenusu.

Di samping itu, keperluan harian protein yang disyorkan ialah 7 gram untuk setiap 20 paun berat badan, menurut
National Academy of Medicine.

Kenal pasti tanda-tanda kekurangan protein

#1 Sering berasa keletihan dan lemau

Penyelidikan menunjukkan, jika anda tidak memperolehi sumber protein secukupnya hanya dalam masa seminggu, otot yang bertanggungjawab untuk postur dan pergerakan boleh terjejas terutamanya jika berumur 55 tahun ke atas.

Dari masa ke masa, kekurangan protein akan membuat anda
kehilangan jisim otot
, mengurangkan daya kekuatan, keseimbangan badan yang lebih sukar dikekalkan dan memperlahankan tahap metabolisme.

Hal ini juga berisiko menyebabkan anemia, apabila sel anda tidak mendapat oksigen mencukupi lantas kalian akan lebih mudah berasa penat.

#2 Kelaparan

Simptom ini mungkin antara tanda yang paling ketara. Protein membantu membuatkan anda kenyang.

Ia adalah salah satu punca kalori, selain daripada karbohidrat dan lemak.

Kajian menunjukkan, mengambil makanan yang mengandungi protein akan membantu anda untuk berasa lebih kenyang sepanjang hari.

#3 Perubahan emosi

Otak menggunakan bahan kimia, dikenali sebagai neurotransmiter yang berfungsi untuk menyampaikan maklumat antara sel.

Kebanyakan neurotransmiter terhasil daripada asid amino, yang merupakan blok bangunan protein.

Jadi, kekurangan protein dalam pengambilan diet pemakanan menjejaskan badan menghasilkan neurotransmiter dengan mencukupi dan ia sekali gus akan menjejaskan cara otak berfungsi.

Contohnya, tahap dopamin dan serotonin yang rendah, boleh
menyebabkan anda berasa tertekan
 atau menjadi terlalu agresif.

#4 Menjadi kurang berotot

Sekiranya anda kerap melakukan senaman
resistance
 (yang diketahui mendorong pertumbuhan otot) tetapi mendapati hasil yang tidak memberangsangkan, ada kemungkinan anda kekurangan protein.

Sememangnya, protein adalah penting untuk membina dan memelihara otot, menurut Alicia Galvin, ahli diet pemakanan
Sovereign Laboratories.

Pandangan Galvin disokong oleh banyak kajian yang menunjukkan
diet protein yang lebih tinggi
 dikaitkan dengan jisim otot yang lebih besar, manakala yang rendah protein dikaitkan dengan kehilangan otot.

#5 Badan semakin berlemak, terutamanya bahagian perut

Menurut pakar diet dan jurulatih kesihatan Cassie Christopher, turun naik kadar gula darah dikaitkan dengan kenaikan berat badan dan kesukaran dalam menurunkan berat.

Tambahan itu, makan protein dengan cukup adalah penting untuk menstabilkan kadar gula darah.

Beberapa kajian menunjukkan pengambilan protein yang lebih tinggi meningkatkan tahap hormon yang menahan rasa lapar sambil mengurangkan hormon yang menyebabkan rasa lapar, dan penekanan selera makan dikaitkan dengan peningkatan berat badan.

Akhirnya, badan anda menghabiskan lebih banyak kalori untuk mencerna protein berbanding nutrien makro lain seperti karbohidrat.

Kesan ‘termik’ itu berlanjutan setelah anda mencerna makanan protein tinggi tertentu.

Menurut kajian
The Journal of the American College of Nutrition
, menunjukkan pengambilan protein yang tinggi
meningkatkan metabolisme
, termasuk jumlah kalori yang dibakar setiap hari secara keseluruhan.

#6 Rambut dan kuku rapuh tanda kurang protein

Protein adalah elemen penting bagi rambut dan kuku, maka kekurangan protein boleh menyebabkan kuku dan rambut menjadi lebih rapuh dan pecah dari masa ke masa.

Setelah beberapa bulan tidak memdapat protein yang cukup, anda juga berisiko
mengalami keguguran rambut
, menurut
American Academy of Dermatology.

Ini kerana tubuh telah menghentikan pertumbuhan rambut bagi mengekalkan simpanan proteinnya.

#7 Sukar tidur

Tidak mendapat tidur yang mencukupi dan insomnia juga kadangkala mempunyai kaitan dengan paras gula dalam darah yang tidak seimbang, kenaikan kortisol dan kemerosotan dalam penghasilan serotonin.

Perubahan gula dalam darah pada siang hari berlanjutan sehingga pada waktu malam.

Tambah lagi, karbohidrat memerlukan insulin yang mencukupi berbanding lemak dan protein.

Oleh itu, dengan
makan makanan berprotein
 sebelum tidur dapat membantu pengeluaran trytophan dan serotonin. Ia sekali gus memberikan kesan minimum pada paras glukosa.

Di samping itu, protein juga melambatkan penyerapan gula semasa makan.


Tak Sabar Tunggu 14 Hari Untuk Buat Ujian Kehamilan? Ini Tanda Persenyawaan Berjaya!

Bagi pasangan yang
merancang kehamilan
, penantian tempoh 2 minggu untuk mengetahui tanda persenyawaan berjaya atau tidak, tentunya mendebarkan. Tapi tak mengapa, kerana ada tanda ovulasi berjaya disenyawakan yang boleh anda lihat, tanpa perlu tunggu 14 hari.

Ingin tahu apakah tandanya? Ayuh teruskan membaca perkongsian artikel ini untuk mengetahui lebih lanjut mengenainya.

Untuk mendapatkan lebih banyak info tentang Kehamilan, sila dapatkannya
di sini.

Mengenal pasti tanda ovulasi berjaya disenyawakan

Mesti anda tidak sabar untuk mengetahui apakah tanda persenyawaan telur yang berjaya, bukan?

Namun sebelum itu, anda harus fahami bahawa
simptom awal kehamilan
 boleh menyamai dengan gejala ketika ovulasi,
sindrom pramentruasi (PMS)
 dan mereka yang mengambil ubat kesuburan.

Disebabkan itu, gejala ovulasi lepas atau
days past ovulation
 (DPO) bukanlah ukuran yang boleh dipercayai 100% ketepatannya untuk menentukan seseorang wanita itu hamil atau tidak.

Semestinya mendapatkan pemeriksaan doktor adalah jawapan yang terbaik.

Tanda persenyawaan berjaya pada hari 0-7 selepas ovulasi

Tempoh ovulasi
 adalah saat di mana ovari mengeluarkan telur – bermakna fasa luteal kitara
n haid
 bermula. Fasa luteal ini akan berakhir dengan pendarahan haid, melainkan kehamilan berlaku.

Pada awal fasa luteal, wanita tidak akan mengalami sebarang gejala kehamilan. Ini kerana ia tidak akan berlaku sehingga telur yang disenyawakan menempel ke dinding rahim.

Ketika fasa luteal, badan menghasilkan lebih progesteron – hormon yang membantu mengekalkan kehamilan awal. Tahap hormon ini akan memuncak pada hari ke 6-8 selepas ovulasi – walaupun kehamilan tidak terjadi.

Tahap progesteron boleh menjejaskan mood atau badan wanita – bermakna selepas seminggu atau lebih, anda mungkin mengalami gejala awal kehamilan yang sama seperti
sebelum haid.

Apabila telur yang disenyawakan mencapai rahim dan menanam diri ke dalam rahim -tanda ovulasi berjaya disenyawakan ini dikenali sebagai implantasi dan menandakan permulaan kehamilan.

Proses implantasi ini biasanya berlaku antara 6-12 hari selepas tanda persenyawaan berjaya. Pada ketika inilah anda mungkin
mengalami gejala kehamilan
 seperti:

Kelembutan pada payudara

Kembung perut

Mengidam makanan

Tahap sensitiviti puting meningkat

Sakit kepala dan sakit otot

Pun begitu, gejala ini juga boleh dialami oleh
mereka yang tidak hamil
 – disebabkan oleh peningkatan tahap progesteron semasa peringkat terakhir kitaran haid.

Tanda ovulasi berjaya disenyawakan pada hari ke 7-10

Apabila proses implantasi berjaya, dianggarkan satu pertiga wanita akan mengalami pendarahan ringan atau bertompok yang disebut sebagai pendarahan implantasi.

Pendarahan atau tompokan darah ini biasanya berlangsung hanya 1-2 hari dan sangat ringan. Ia dianggap antara tanda awal kehamilan.

Semasa implantasi, badan akan mula menghasilkan hormon kehamilan yang disebut sebagai
human chorionic gonadotropin
 (hCG). hCG bersama progesteron dan estrogen – bertanggungjawab untuk simptom kehamilan awal. hCG juga merupakan hormon yang akan dikenal pasti semasa ujian kehamilan dilakukan.

Namun, ia boleh mengambil masa beberapa hari untuk hCG mencapai tahap yang boleh dikesan – jadi wujud kemungkinan jika ujian kehamilan dilakukan, anda akan mendapat keputusan negatif.

Baca juga:

Tanda ovulasi berjaya disenyawakan pada hari ke 11-14

Beberapa hari selepas implantasi, tahap hCG mungkin cukup tinggi untuk menyebabkan gejala awal kehamilan.

Dalam masa yang sama, tempoh ini juga merupakan fasa kitaran haid jadi anda mungkin mengalami simptom sebelum pendarahan haid.

Bagi wanita yang mengenali keadaan badan mereka setiap bulan mungkin akan dapat mengenal pasti sama ada gejala yang dialami adalah kerana kehamilan atau haid.

Beberapa gejala awal kehamilan lain seperti:

Warna puting bertambah gelap

Keletihan

Keinginan makan atau peningkatan rasa lapar

Kekerapan untuk ke bilik air

Perubahan berkaitan gastrousus seperti kekejangan atau
cirit-birit

Apabila anda mengalami beberapa simptom awal mengandung, ia berkemungkinan tanda persenyawaan berjaya dan merupakan masa yang sesuai untuk melakukan ujian kehamilan kerana tahap hCG tinggi.

Gejala awal kehamilan yang boleh dialami

Apabila kehamilan berlangsung dan tahap hCG semakin meningkat, anda mungkin akan mengalami lebih banyak gejala seperti:

Keletihan, antara tanda ovulasi berjaya disenyawakan

Peningkatan tahap progesteron boleh mencetuskan simptom seperti rasa letih, loya dan sembelit.

Masalah penghadaman

Tahap hormon tinggi juga boleh memberi kesan ketara
kepada sistem pencernaan
 anda. Progesteron boleh melambatkan penghadaman kerana ia menenangkan otot licin seluruh badan –
punca kepada perut berangin,
 sembelit dan kembung.

Tanda ovulasi berjaya disenyawakan #Kekejangan perut

Kekejangan dan tekanan ringan pada bahagian bawah abdomen sering menjadi tanda awal mengandung. Jika kekejangan bertambah teruk, lakukan pemeriksaan doktor, ya?

Sakit pinggang

Lonjakan progesteron
pada trimester pertama
 boleh mengakibatkan
sakit belakang
 dengan melembutkan cakera sokongan dan ligamen belakang badan.

Payudara sensitif, tanda ovulasi berjaya disenyawakan

Sama ada PMS atau awal kehamilan – kedua-duanya boleh menyebabkan payudara menjadi lembut (
tender
) atau bengkak kesan peningkatan aliran darah ke tisu bahagian ini.

Sakit kepala

Masalah sakit kepala
 adalah perkara biasa pada trimester pertama disebabkan oleh peningkatan hormon dan aliran darah berlebihan.

Loya, antara tanda persenyawaan berjaya

Loya dan muntah adalah kesan peningkatan progesteron. Dengan keadaan perut berangin, kembung dan sembelit, anda juga boleh kehilangan selera makan.

Fahami tanda persenyawaan berjaya

Terdapat sesetengah wanita boleh mengesan tanda persenyawaan yang berjaya dengan melihat gejala fizikal atau menggunakan ujian ovulasi. Ujian kesuburan adalah satu-satunya cara untuk
mengesan ovulasi
 melalui kaedah perubatan.

Umumnya, simptom semata-mata tidak boleh mengesahkan sama ada anda mengandung atau tidak. Bahkan ada wanita yang langsung tidak mengalami sebarang gejala awal kehamilan. Cara pasti untuk menentukannya adalah
mengambil ujian kehamilan
.


Nak Dapat Anak Kembar Lagi Macam Dr Sheikh Muszaphar? Ada 4 Tip Boleh Cuba!

Pertama kali mengandung anak kembar
 dianggap rezeki buat pasangan suami isteri. Namun, bagaimana pula jika diberitakan mengandung kembar buat kali kedua? Jom cuba cara dapatkan anak kembar ini!

Untuk mendapatkan lebih banyak info tentang Kehamilan, sila dapatkannya
di sini.

Mengandung anak kembar

Baru-baru ini, tular di media sosial tentang kehamilan Datin Dr Halina Mohd Yunos, isteri
Angkasawan Negara, Datuk Dr Sheikh Muszaphar Shukor Sheikh Mustapha.

Menariknya, pasangan ini sekali lagi
bakal menimang cahaya mata kembar
, setelah sebelum ini dikurniakan 4
 zuriat termasuk pasangan kembar
.

Pastinya, ada dalam kalangan
parents
 di luar sana yang mahu tahu cara
 dapatkan anak kembar
, bukan?

Bagaimana cara dapatkan anak kembar?

Jika anda sedang merancang kehamilan bayi kembar, anda perlu memahami
bagaimana proses ovulasi itu terjadi
.

Terdapat 2 jenis kehamilan kembar:

Kembar seiras

Terbentuk apabila 1 telur disenyawakan oleh 1 sperma. Kemudiannya telur itu dibahagikan kepada 2 embrio yang terpisah.

Kembar seiras
 mungkin akan berkongsi plasenta dan kantung amniotik. Ada juga kembar yang mungkin akan berkongsi plasenta tetapi mempunyai kantung amniotik yang berasingan.

Secara genetiknya,
kedua-dua bayi itu adalah sama
.

Kembar tidak seiras

Terhasil daripada 2 telur yang terpisah dan disenyawakan oleh 2 sperma yang berbeza.

Kembar tidak seiras ini akan
mempunyai plasenta
 mereka tersendiri dan komposisi genetik yang unik.

Faktor mempengaruhi kehamilan kembar

Untuk membolehkan
anda mengandung anak kembar
, sudah tentu ada perkara yang boleh menjadi faktor yang meningkatkan peluang kehamilan tersebut.

Tetapi apakah faktor-faktornya?

Menurut pakar, terdapat 5 faktor penting di sebalik peluang kehamilan kembar.

 Sejarah keluarga

Jika terdapat ahli keluarga anda yang
mempunyai pasangan anak kembar
, maka peratus kemungkinan untuk anda hamil bayi kembar adalah tinggi.

Peratusan meningkat jika keturunan kembar itu adalah daripada sebelah ibu anda.

 Etnik

Cara dapatkan anak kembar turut dipengaruhi oleh etnik anda. Wanita berkulit hitam daripada etnik Afrika dikatakan lebih cenderung melahirkan bayi kembar.

Malahan kadar kelahiran anak kembar di Afrika Barat terutamanya dalam etnik Yaruba adalah 18 kembar bagi setiap 1,000 kelahiran.

 Jumlah kehamilan

Peluang untuk
mengandung anak yang kembar
 akan meningkat bagi setiap kehamilan.

Bahkan jika anda pernah melahirkan pasangan kembar pada kehamilan sebelum terdahulu, kemungkinan besar anda akan mengandung bayi kembar lagi.

 Usia kehamilan

Kajian menunjukkan
wanita yang berusia lebih 35 tahun
 akan mempunyai peluang lebih tinggi untuk hamil anak kembar tidak seiras.

Ini mungkin berlaku disebabkan ovari wanita pada usia ini akan mengeluarkan lebih daripada 1 telur setiap bulan.

Di samping itu, tahap
hormon FSH
, iaitu hormon yang merangsang folikel
, lebih tinggi pada wanita berusia juga antara faktor penyumbang untuk anda mengandung anak kembar.

 Berat badan

Beberapa penyelidik mendakwa
wanita yang mempunyai indeks jisim badan
(BMI)
 yang lebih tinggi mempunyai tinggi peluang untuk mendapat kehamilan kembar.

Wanita obesiti sebelum hamil secara signifikan lebih cenderung untuk melahirkan pasangan kembar tidak seiras.

Pun begitu, doktor tidak menasihatkan wanita yang ingin merancang kehamilan bayi kembar untuk menambah berat badan.

Cara dapatkan anak kembar

Sekiranya anda mahu menaikkan peluang untuk hamil pasangan kembar, mungkin boleh cuba cara di bawah:

 Diet pemakanan

Beberapa bukti menunjukkan pengambilan makanan tertentu akan dapat
 meningkatkan peluang untuk mengandung
 zuriat kembar.

Wanita yang makan makanan kaya protein dan tenusu cenderung mempunyai anak kembar.

Antara jenis makanan yang digalakkan diambil seperti:

Ubi keladi

Ubi kayu

Asid folik
 – sayuran berdaun hijau seperti bayam atau brokoli, avokado

Produk tenusu

Karbohidrat kompleks

Empulur nanas – tinggi dengan bromelain, sejenis protein yang membantu ovulasi dan persenyawaan

Kaedah perubatan

Ubat kesuburan cara popular bagi mereka yang merancang kehamilan kembar.

Ini kerana ubat tersebut dapat meningkatkan tahap kesuburan dengan merangsang pengeluaran sperma atau telur.

Apabila lebih banyak telur dihasilkan, terdapat kecenderungan untuk lebih daripada 1 telur akan dilepaskan bagi tujuan persenyawaan.

Clomiphene
 dan
gonadotropin
 adalah
ubat kesuburan yang sering digunakan
.

 Jarak kehamilan

Kaedah lain membolehkan anda mengandung anak kembar adalah dengan mempunyai
jarak yang cukup antara kehamilan.

Jika anda hamil kembali terlalu cepat setelah mempunyai anak, ia mengurangkan peluang untuk kehamilan kembar.

Tip dapatkan anak kembar dengan IVF

Prosedur rawatan kesuburan in-vitro
 (IVF)
, adalah cara dapatkan anak kembar yang terbaik.

Semasa proses IVF, doktor akan mengekstrak telur, mengambil sampel sperma dan kemudian menggabungkan telur dan sperma secara manual kepada piring makmal.

Embrio yang telah disenyawakan, akan dipindahkan ke dalam rahim.


Ibu Ayah, Ini Sebab Mengapa Anak Remaja Anda Perlu Ambil Vaksin HPV

Jangkitan human papillomavirus (HPV) boleh menyebabkan beberapa jenis kanser. Namun, vaksin hpv dapat bantu mencegahnya. Persoalannya, pada usia berapakah suntikan ini diambil, dan perlukah anak remaja mengambilnya?

Bagi menjawab persoalan ini, teruskan pembacaan anda.

Buat pengetahuan anda, virus ini sebenarnya sangat kerap menjangkiti manusia, kira-kira 8 daripada 10 orang akan mendapat jangkitan pada satu ketika dalam hidup mereka.

Tetapi kebanyakan individu yang dijangkiti tidak sedar bahawa mereka telah menghidap jangkitan ini.

Sebenarnya, pengambilan vaksin HPV dapat membantu mencegah 6 jenis kanser di kemudian hari:

Kanser serviks
, tekak, faraj, vulva, dan dubur pada kanak-kanak perempuan

Kanser tekak, zakar, dan dubur pada kanak-kanak lelaki

Ia juga dapat membantu mencegah ketuat pada kelamin

Justeru, cara terbaik untuk mencegah jangkitan HPV adalah dengan mendapatkan vaksin.

Perkara ini menjadi antara sebab penting untuk memastikan semua kanak-kanak dan anak remaja untuk mendapatkan vaksin tersebut.

Apa itu HPV?

HPV bermaksud papillomavirus manusia, adalah jangkitan seksual kerap berlaku yang biasanya tidak menimbulkan gejala dan hilang dengan sendirinya. Akan tetapi kadangkala ia boleh menyebabkan penyakit serius.

HPV menjadi punca kepada:

Hampir semua kes ketuat kelamin dan kanser serviks

90% daripada kanser dubur

65% kanser faraj

50% kanser vulva

35% kanser zakar

60% sebahagian barah mulut dan tekak

HPV menjangkiti kedua-dua jantina lelaki dan wanita.

Virus ini boleh disebarkan melalui hubungan intim
 atau kontak dengan kulit kemaluan semasa melakukan aktiviti seksual, bukan hanya melalui penetrasi.

Virus ini memasuki tubuh melalui pecahan kecil pada kulit dan kebiasaannya berlaku tanpa sebarang simptom atau tanda.

Kondom mungkin menawarkan perlindungan daripada seks yang berisiko tetapi ia tidak berkesan sepenuhnya terhadap HPV.

Ini kerana ia tidak merangkumi keseluruhan kulit bahagian kelamin.

Anda juga mungkin berminat:

Seks Oral Dan Ciuman Boleh Jadi Punca Jangkitan Kelamin HPV, Bagaimana Ingin Elaknya?

Jangkitan Kelamin HPV Boleh Sebabkan Kanser Serviks, Ambil Tahu Simptom Bahayanya

Sudahkah Anda Ambil Vaksin HPV Untuk Cegah Kanser? Bukan HANYA Untuk Wanita, Lelaki Pun Boleh!

Bagaimana vaksin ini berfungsi?

Vaksin HPV disyorkan untuk individu berumur 9 sehingga 26 tahun:

Untuk kanak-kanak dan remaja berusia 9-14 tahun: Vaksin diberikan dalam 2 suntikan dalam jangka masa 6 sehingga 12 bulan

Untuk remaja dan dewasa muda (umur 15-26): Vaksin diberikan sebanyak 3 dos dalam jangka masa 6 bulan

Selain itu, vaksin ini akan berfungsi optimum apabila suntikan dilakukan pada waktu yang tepat.

Sekiranya anda berusia di bawah 26 tahun dan anda telah terlepas suntikan, anda masih boleh melakukannya.

Walau bagaimanapun, vaksin tidak mampu melindungi mereka yang sudah pun dijangkiti HPV sebelum mendapat vaksin.

Cara paling berkesan untuk mencegah jangkitan ini adalah dengan
memberi vaksin HPV
 sebelum melakukan hubungan seks buat pertama kalinya.

Tetapi usah putus asa, walaupun anda telah melakukan hubungan seks, jangan menyerah untuk mendapatkan vaksin.

Ia masih berfungsi untuk menjadi pelindung kesihatan daripada sebarang virus yang berpotensi untuk berlaku.

Apakah kesan sampingan vaksin HPV?

Biasanya, vaksin ini seringkali tidak mendatangkan risiko berbahaya.

Bengkak, terasa sakit pada tempat suntikan, atau berasa seperti hendak pitam boleh menjadi salah satu daripada kesan sampingannya.

Tambahan itu, sama seperti suntikan vaksin yang lain, reaksi alergi boleh tercetus bagi sesetengah individu.

Pun begitu, agensi
Food and Drug Administration
 (FDA) sering memantau untuk memeriksa vaksin secara teliti bagi memastikan sebarang komplikasi yang diakibatkan oleh suntikan ini dapat dielakkan.

Vaksin HPV secara rutin disyorkan untuk kanak-kanak perempuan dan lelaki berusia 11 atau 12 tahun, serta boleh diberikan seawal usia 9 tahun.

Selain itu, ia sesuai untuk diberikan kepada mereka sebelum mula melakukan hubungan seksual dan terdedah kepada jangkitan HPV.

Penyelidikan menunjukkan bahawa penerimaan vaksin pada usia muda tidak dikaitkan dengan permulaan aktiviti seksual yang lebih awal.

Di samping itu, tindak balas terhadap vaksin adalah lebih baik pada usia yang lebih muda berbanding mereka yang lebih berusia.

Perlukah anak remaja mendapatkan vaksin HPV?

Untuk menjawab persoalan sama ada perlukah anak remaja mendapat vaksin HPV, jawapannya, semestinya,
YA!

Ibu bapa mungkin bimbang sekiranya vaksin ini secara tidak langsung akan mendorong remaja untuk melakukan hubungan seks sebelum perkahwinan.

Pun begitu, ternyata, penyelidikan yang dilakukan oleh kerajaan
British Columbia
 di Kanada terhadap semua wanita muda di wilayah tersebut setelah mendapat vaksin HPV menunjukkan hasil sebaliknya.

Walaupun tidak ada kajian mengenai hubungan antara vaksin HPV pada remaja dengan tingkah laku seksual, namun sekurang-kurangnya ibu bapa dapat memastikan anak muda mereka terlindung daripada jangkitan HPV.

Kebanyakan wanita kini hanya
menyedari kepentingan vaksin HPV
 setelah mereka mula berkeluarga, yang mana mungkin sudah terlambat bagi mereka.

Oleh itu, memberi pemahaman kepada para remaja tentang bahaya tingkah laku seksual sebelum nikah dan mengukuhkan nilai keluarga dapat menjadikan mereka lebih bijak dalam membuat keputusan.


Gambar Baby Comel: Bagaimana Mahu Mendapatkannya

Sesiapa sahaja pasti tertawan dengan gambar baby comel setiap kali ia terpapar di suapan berita media sosial seperti Facebook atau Instagram. Gambar bayi yang comel pasti sahaja membuatkan kita tersenyum disebabkan oleh reaksi atau
telatah yang terakam
 dalam gambar tersebut.

Tetapi apakah antara memori yang sering terakam dalam gambar gambar baby comel? Adakah terhad kepada telatah-telatah tertentu yang diatur seperti di kedai-kedai fotografi atau
sebarang telatah refleks
 atau bersahaja yang dihasilkan oleh bayi?

Mungkin anda sebagai ibu bapa boleh melihat kepada beberapa perkara di dalam artikel ini yang mendorong anda untuk mendapatkan gambar bayi comel yang terbaik daripada bayi anda dan seterusnya berpeluang
berkongsikannya di media sosial.

Untuk mendapatkan lebih banyak info tentang Keibubapaan, sila dapatkannya
di sini.

Tip untuk mendapatkan gambar baby comel bagi anak anda

1. Tip gambar baby comel: Gunakan pencahayaan semula jadi

Apabila anda mula bereksperimen dengan
cahaya semula jadi
, anda akan menghargai betap
a ia memberikan pencahayaan yang baik kepada manusia. Tambahan lagi, dengan mematikan flash kamera anda akan membuatkan kamera anda kurang disedari di khalayak ramai dan membuka lebih banyak peluang untuk situasi bersahaja.

Carilah cahaya semula jadi yang tidak langsung – bayangan pokok atau atau yang terhasil daripada tingkap rumah anda. Apabila cahaya bersinar di sebelah anak anda, anda akan melihat bayang-bayang yang menarik yang menambah keamatan kepada komposisi anda.

2. Ketahui fungsi kamera anda bagi mendapatkan gambar bayi comel

Kamera point-and-shoot membuatkan pengambilan gambar menjadi satu proses automatik sepenuhnya, tetapi tetapan automatik tidak selalu membolehkan anda memanfaatkan sepenuhnya pengambilan gambar.

Mengenali beberapa perkara mengenai kamera anda akan membolehkan anda untuk menjadi lebih kreatif dengan pengambilan gambar anda. Belajar bagaimana untuk mematikan kamera anda. Cahaya semula jadi dan yang tersedia, jauh lebih baik berbanding daripada cahaya flash, jadi gunakannya seberapa kerap yang anda boleh.

Tip gambar baby comel 3: Dapatkan imej candid atau bersahaja

Foto tetap yang diambil mungkin mempunyai masa dan tempat mereka, tetapi tangkapan gambar candid yang menangkap gambar anak anda secara tidak sengaja
semasa bermain
 sering kali akan menjadi imej yang paling anda sukai.

Bersabar dan tunggu senyuman yang tulen. Cuba bercakap dan terlibat dengan subjek anda dari belakang kanta kamera atau duduk dengan kamera anda semasa bermain.

Selepas beberapa ketika, bayi dan kanak-kanak – dan juga orang dewasa – akan melupakan kamera dan kembali kepada apa sahaja yang mereka lakukan. Anda akan
menangkap gambar saat-saat berharga
 yang merangkumi semangat anak dan keluarga anda.

Baca juga:

Tak Sabar Tunggu Bayi Meniarap? Mama Abah Boleh Perhatikan 4 Tanda Baby Sudah Sedia!

Nak Badan Baby Berisi Sedikit? Ini 9 Makanan Untuk Bayi 1 Tahun Biar Gemuk!

7 Jenis Mainan Budak Ini Harus Ada Dalam Setiap Rumah, Bagus Untuk Perkembangan Anak!

4. Bawa kamera bersama anda ketika keluar rumah

Tip penggunaan kamera tidak bermanfaat tanpa kehadiran kamera. Ingat untuk membawa kamera bersama dengan anda sekerap yang boleh supaya anda tidak terlepas peluang untuk menangkap foto yang tidak dijangka.

Walaupun
banyak telefon bimbit
 kini mempunyai kamera yang cukup baik, mereka biasanya mempunyai resolusi yang terlalu rendah untuk menghasilkan cetakan gambar yang cantik, menjadikan telefon bimbit sebagai pengganti yang tidak baik untuk kamera khusus.

5. Gunakan khidmat profesional

Tiada pengganti untuk foto profesional. Fikirkanlah: itulah sebabnya anda menyewa jurugambar untuk hari perkahwinan anda. Ada perbezaan besar antara gambar kasual dan gambar yang disusun dengan teliti. Foto-foto cantik sangat bernilai: mereka menjadi khazanah keluarga untuk generasi.

Tip gambar baby comel 7: Teruskan klik

Fotografi digital adalah percuma dan tidak terhad. Anggaplah anak anda adalah model fesyen di
runaway
 atau set fotografi majalah.

Kanak-kanak bergerak pantas dan mempunyai butir-butir terkecil – sama ada
mata mereka terbuka atau terbuka separuh
, sama ada wajah mereka terang atau dalam bayang-bayang, kedudukan tangan atau kaki – boleh membuat atau membezakan setiap gambar.

Anda akan gembira untuk mempunyai pilihan apabila tiba masa untuk mengedit foto gambar anak anda.

Tip gambar baby comel 8: Beri perhatian kepada latar belakang

Pernahkah anda menangkap gambar dan kemudiannya perasan terdapat sesuatu atau unsur lain yang mengganggu di bahagian latar belakang gambar?

Nasib baik, jika ada sesuatu yang kecil dan menjengkelkan dalam foto kegemaran, biasanya anda boleh menghapusnya atau mengurangkan kesannya pada bingkai dengan menggunakan Photoshop.

Teknik yang lebih mudah adalah untuk mendapatkan kebiasaan dengan cepat mengambil stok apa yang terdapat di bingkai kamera anda sebelum memulakan tangkapan gambar.


Menghadapi Rasa Bersalah Selepas Kehilangan

Apabila kehilangan seseorang, wujudnya rasa bersalah itu adalah normal. Kita biasanya akan menyalahkan diri kita untuk sesuatu yang kita lakukan atau tidak lakukan yang boleh menyebabkan kematian, atau untuk sesuatu yang kita harap kita tidak katakan atau telah katakan. Ia adalah sesuatu yang normal. Bagi orang yang berkabung, ada masanya, ia menjadi keterlaluan dan terseksa oleh perasaan bersalah.

Rasa bersalah

Perasaan bersalah adalah satu emosi yang kuat, ia diperkuatkan lagi apabila dalam berkabung, emosi adalah dalam keadaan terdedah. Rasa bersalah biasanya tidak akan hilang dengan penjelasan. Kita akan berasa tidak berdaya dengan rasa bersalah yang dihadapi kerana ketidakmampuan kita untuk mengubah keadaan. Sangat disarankan untuk mencari seseorang yang dipercaya, seperti saudara atau rakan, yang dapat mendengar dan menerima luahan dan emosi tanpa menghakimi.

Adalah sangat tidak baik untuk kesihatan untuk terus merasa rasa bersalah. Sentiasa ingat bahawa kita tidak mampu mengubah masa lampau. Terlalu banyak kesakitan dalam kesedihan dan sesungguh ia tidak memberi apa-apa faedah untuk terus menyalahkan diri. Sebaiknya, perbaiki kesilapan dan terus memandang ke hadapan.

Berikut adalah beberapa cadangan untuk mengatasi keadaan ini

Tanya diri anda, apa yang paling mengganggu diri anda. Luahkan perasaan bersalah anda dengan individu yang anda percayai atau pakar perubatan yang akan mendengar, menjaga dan tidak akan menghakimi. Luahkan rasa bersalah anda sehingga ia lenyap dari diri.

Ingatlah bahawa anda cuma manusia biasa dan tiada yang sempurna. Terima ketidaksempurnaan anda akan membantu anda mengatasi rasa bersalah. Adalah sangat baik untuk menyedari bahawa kehidupan ini diseimbangi dengan yang baik dan tidak, jadi berhenti menyalahkan diri sendiri untuk perkara anda tidak tahu anda telah tersalah.

Sentiasa memaafkan diri

Gunakan dialog ‘kerusi kosong’ jika boleh. Teknik ini boleh menawarkan peluang untuk memberi tumpuan kepada rasa bersalah anda; untuk mengakui, memahami dan mengatasinya.

Dapatkan bantuan profesional jika rasa bersalah menghalang proses pemulihan anda. Jangan takut atau malu untuk bercakap tentang emosi dengan mereka yang terlatih untuk membantu.

Catatkan apa yang anda fikir dan rasa dalam buku diari atau jurnal.

Tekad untuk menjalani kehidupan dengan sepenuh hati. Jika sesuai, anda boleh membantu individu lain untuk anda lebih memahami makna dan tujuan kehidupan anda.

Rasa bersalah biasanya didorong atas kepercayaan dan jangkaan diri sendiri. Rasa bersalah yang sihat membolehkan kita untuk merasa lega dan belajar dari kesilapan. Ia memberi peluang kepada diri untuk menyesuaikan diri, menjadi lebih memahami dan memaafkan diri serta meneruskan kehidupan.

Hello Health Group
 tidak memberikan nasihat, diagnosis atau rawatan perubatan.


Selamat Ke Untuk Wanita Mengandung Pakai Pelitup Muka? Ini Penjelasan Pakar!

Penggunaan
face mask
 merupakan keperluan penting dalam mencegah jangkitan wabak COVID-19. Namun adakah pemakaian pelitup muka selamat buat wanita hamil?

Tujuan pemakaian pelitup muka

Ketika dunia masih lagi dilanda kebimbangan tentang penularan wabak pandemik COVID-19, pemakaian pelitup muka menjadi antara ‘aksesori’ wajib yang perlu ada bagi setiap individu.

Pada dasarnya, penggunaan topeng itu adalah untuk mencegah penyebaran kuman dan melindungi anda dan juga individu yang berhubungan.

Tidak dinafikan,
face mask
yang dipakai mungkin mendatangkan sedikit ketidakselesaan, tetapi ia berfungsi untuk membantu menjaga keselamatan anda.

Bahkan, bagi sesetengah individu mungkin berasa sukar untuk bernafas apabila
memakai topeng,
l
ebih-lebih lagi mereka yang mengalami masalah kesukaran bernafas atau menghidap asma.

Selamatkah face mask dipakai oleh wanita hamil?

Pemakaian pelitup muka sememangnya membantu dalam mencegah penularan COVID-19.

Tetapi persoalan utama kini, adakah pemakaian topeng ini selamat bagi wanita hamil?

Andainya penggunaan
face mask
 boleh mendatangkan risiko sama ada kepada ibu atau bayi dalam kandungan, pastinya ia keadaan yang sukar buat mereka.

Ini kerana dalam menjalani kehidupan seharian dan melakukan pekerjaan, pastinya mereka perlu bergerak.

Tanpa pelitup muka, sudah tentu ia akan meningkatkan risiko jangkitan kepada individu yang berbadan dua ini.

Jika anda adalah seorang ibu hamil dan ingin mengetahui jawapan bagi persoalan tersebut, teruskan membaca perkongsian artikel ini.

Kajian pemakaian pelitup muka oleh wanita hamil

Apabila berbadan dua, pastinya anda akan melakukan apa sahaja untuk melindungi diri dan juga bayi yang akan dilahirkan, kan?

Setiap wanita yang sedang mengandung pasti ingin memastikan apa yang dilakukan tidak mendatangkan mudarat, ini termasuklah dalam perihal pemakaian pelitup muka.

Menurut
National Institute for Occupational Safety and Health
 (NIOSH), para penyelidik telah melakukan kajian berkaitan wanita hamil yang memakai topeng pernafasan N95.

Penyelidikan ini melibatkan 32 wanita yang dibahagikan kepada 2 kumpulan; sedang mengandung ataupun tidak.

Pemantauan dilakukan untuk melihat apakah wujud kesan kepada kesihatan yang berbeza pada wanita berbadan dua berbanding dengan yang tidak hamil.

Penyelidik turut melakukan pengawasan terhadap paru-paru dan jantung untuk mengetahui sama ada ia terjejas akibat pemakaian topeng.

Antara aspek yang dipantau adalah seperti degupan jantung dan tekanan darah ibu serta
degupan jantung janin
.

Wanita hamil selamat memakai pelitup muka

Berdasarkan hasil kajian yang diperolehi, menyimpulkan bahawa tidak ada perbezaan ‘penting’ antara wanita mengandung dan yang tidak hamil yang
memakai topeng N95
.

Namun pengkaji mendapati bahawa bagi kedua-dua kumpulan wanita ini terdapat sedikit peningkatan jumlah diastolik untuk tekanan darah mereka.

Diastolik adalah nombor yang berada di bawah apabila
pemeriksaan tekanan darah
 anda dilakukan. Ini adalah tekanan di arteri ketika jantung berehat di antara degupan.

Walau bagaimanapun, peningkatan sementara diastolik tidak mempengaruhi
fungsi jantung
 atau paru-paru wanita.

Secara keseluruhan, NIOSH menyimpulkan bagi wanita sihat yang sedang hamil, tidak ada alasan bahawa mereka tidak boleh memakai topeng muka semasa kehamilan.

Penjagaan diri untuk wanita hamil

Umumnya, pemakaian pelitup muka yang diamalkan pada hari ini adalah untuk membantu anda kekal sihat serta sebagai langkah berjaga-jaga mencegah penyebaran COVID-19.

Pun begitu, selain topeng muka, terdapat juga beberapa perkara lain yang harus wanita hamil lakukan sebagai penjagaan diri agar kekal sihat.

Anda harus mempraktikkan amalan jarak fizikal, sekurang-kurangnya 6 kaki atau 2 meter daripada individu lain.

Tetapi amalan ini diberikan pengecualian apabila berada di rumah bersama keluarga.

Kerap mencuci tangan

Perkara paling penting yang harus anda lakukan adalah mengamalkan kebersihan tangan dengan
kerap mencuci tangan bersama sabun dan air suam
.

Berdasarkan saranan daripada Pusat Kawalan dan Pencegahan Penyakit (CDC), anda perlu mencuci tangan sekurang-kurangnya 20 saat.

Ini terutamanya selepas anda
selesai membeli barangan runcit atau keluar membeli-belah
.

Selain itu anda juga diingatkan untuk
tidak menyentuh wajah
 dengan tangan yang tidak dicuci untuk mengelakkan sebarang jangkitan kuman, virus atau bakteria, terutamanya COVID-19.

Bahagian mulut dan mata adalah saluran bagi virus untuk memasuki badan dengan mudah.

Namun, jika tiada air, sebagai ganti, anda boleh menggunakan
gel pembersih tangan
 atau
hand sanitizer
.

Tetapi anda masih tetap perlu mencuci tangan dengan air dan sabun jika terdapat sumber air, okay?

Langkah penjagaan lain yang boleh diamalkan sama ada oleh wanita hamil atau tidak adalah untuk menukar dan membasuh pakaian yang telah dipakai ketika keluar, terutamanya ke tempat awam.


Awas Kaum Wanita, Endometriosis Boleh Kembali Lepas Dibuang! Kenapa?

Dipercayai bahawa kondisi penyakit endometriosis boleh muncul kembali walaupun selepas dibuang. Benarkah? Jom terus baca artikel ini untuk tahu dengan lebih lanjut!

Apa itu penyakit endometriosis?

Jika anda merupakan
salah seorang wanita yang mengalami penyakit ini
, anda sudah pasti tahu ia akan mengakibatkan kesakitan pada sekitar kawasan yang terlibat, terutamanya semasa datang haid.

Lebih membimbangkan, endometriosis juga mungkin akan menyebabkan golongan wanita sukar untuk hamil.

Penyakit ini akan berlaku apabila tisu yang sepatutnya berada di dalam rahim tumbuh pada bahagian luarnya.

Walaupun tisu tersebut berada pada luar rahim, ia masih akan berfungsi
seperti sepatutnya semasa kitaran menstrual berlaku
.

Ia akan menyebabkan tisu ini pecah lalu mengakibatkan pendarahan.

Penyakit ini sering kali akan berlaku pada bahagian pelvis seperti pundi, usus serta organ reproduktif wanita.

Namun, ia juga mungkin boleh berlaku di bahagian ovari dan otot ligamen posterior yang menyokong rahim.

Bagaimanapun,
 ia bukanlah bersifat kanser seperti yang disalah anggap
 oleh kebanyakan individu.

Endometriosis tetap merupakan salah satu dari penyakit wanita yang agak berbahaya dan boleh mengancam hubungan suami isteri.

Sebaiknya, anda yang mengalami penyakit ini perlu menjalani rawatan untuk membuangnya seawal yang mungkin.

Persoalannya, bagaimana untuk mengetahui jika anda mengalami penyakit ini?

Simptom penyakit endometriosis

Antara simptom utama penyakit ini adalah kesakitan pada pelvis, terutamanya ketika kitaran menstrual berlaku. Namun, terdapat juga beberapa simptom yang lain, termasuklah:

Kesakitan semasa datang haid (senggugut)

Kesakitan ketika melakukan hubungan seks

Kesakitan ketika membuang air kecil

Pendarahan yang abnormal semasa datang haid

Kesukaran untuk hamil

Selain itu, terdapat juga beberapa simptom lain yang anda perlu perhatikan seperti kepenatan, cirit-birit, sembelit, mual atau muntah-muntah, lebih-lebih lagi ketika datang haid.

Untuk mendapatkan pengesahan sama ada anda menghidap endometriosis atau tidak, sila berjumpa dan berbincang dengan pakar untuk melakukan pemeriksaan lanjut.

Mengapa ia boleh muncul kembali?

Sebelum itu, kita perlu tahu terlebih dahulu punca penyakit endometriosis ini berlaku.

Hakikatnya, punca sebenar yang menyebabkan keadaan ini masih samar dan tidak jelas.

Namun, ada satu teori yang biasa dikaitkan dengan penyakit ini dan t
eori tersebut dinamakan sebagai ‘retrograde menstruation’.

Ia bermaksud darah haid mengalir secara terbalik ke arah pembukaan peritoneal melalui tiub falopio.

Ini akan menyebabkan sel-sel endometrium melekatkan dirinya pada bahagian berlainan pada pelvis.

Kebiasaannya,
endometriosis ini akan dapat dikesan
 selepas doktor melihat kepada sejarah perubatan dan melakukan pemeriksaan lanjut pada bahagian pelvis wanita dengan teliti.

Untuk lebih tepat, ia akan didiagnosis melalui pembedahan laparoskopi (key hole surgery), di mana satu peralatan khas akan digunakan untuk mengesan tisu tersebut dalam pelvis.

Kemudian barulah rawatan seperti pengambilan ubatan atau pembedahan endometriosis akan dilakukan untuk membuangnya dari tubuh badan anda.

Namun, ia mungkin boleh muncul kembali walaupun selepas dibuang. Apa sebabnya, ya?

Seperti yang dilalui ramai wanita, penyakit ini masih boleh muncul kembali walaupun selepas dibuang.

Disebabkan itu,
pembedahan berikutnya perlu dilakukan untuk membuangnya
 sekali lagi.

Hakikatnya, terdapat banyak rawatan terkini yang boleh memberi kelegaan dari simptom endometriosis termasuklah pembedahan laparoskopi, pembedahan menggunakan laser atau peralatan lain untuk memotong dan memusnahkan endometriosis itu.

Namun, besar kemungkinan penyakit ini boleh kembali lagi kerana
 ia adalah sangat bergantung kepada kitaran haid anda.

Jika anda seorang
wanita yang mengalami kitaran haid tidak normal
 – ‘retrograde menstruation’, maka risiko ia untuk berlaku dan berulang kepada anda adalah lebih tinggi.

Jadi, sila rujuk pada pakar untuk mengetahui kaedah paling bagus dalam usaha untuk merawat penyakit endometriosis yang anda alami.

Pemakanan memainkan peranan!

Selain pengambilan ubatan atau pembedahan untuk membuangnya, apa lagi yang anda boleh lakukan?

Jawapannya adalah dengan mengawal dan menjaga diet pemakanan anda.

Menurut pelbagai kajian,
simptom endometriosis mungkin boleh dikurangkan
 dengan mengambil makanan yang tinggi dengan karbohidrat dan probiotik, produk tenusu, sayur-sayuran serta buah-buahan.

Ada satu kajian pada tahun 2004 yang mengatakan bahawa penyakit ini mungkin dapat dikawal dengan pengambilan rumpai laut yang dinamakan sebagai ‘bladderwrack’.

Ini kerana ia mengandungi bahan yang boleh mengurangkan tahap estrogen dalam tubuh badan wanita.

Selain itu,
cuba elak daripada mengambil kafein
 yang hanya akan menerukkan lagi simptom penyakit ini.

Bukan itu sahaja, anda juga perlu cuba untuk menjalani kehidupan yang lebih sihat dengan menghentikan tabiat merokok, mengehadkan pengambilan minuman beralkohol serta melakukan senaman secara berkala.

Dengan ini, bukan sahaja penyakit endometriosis dapat dikawal, malah kesihatan anda secara umumnya juga akan bertambah baik.


Semak 12 Tanda Awal Mengandung Ini, No. 12 Simptom Paling 'Rare'!

Apabila tanda awal mengandung mula muncul pada diri anda, semestinya
ini satu perkara yang cukup mengujakan dan menggembirakan hati bukan sahaja anda atau pasangan, bahkan ahli keluarga terdekat juga.

 Jauh ke hadapan, sudah pun terfikir pelbagai perkara seperti jantina si bayi, nama-nama indah yang ingin diberikan sehinggalah institusi mana yang anda ingin hantar mereka untuk sambung belajar.

Ia pasti lebih manis dan menggembirakan sekiranya zuriat yang bakal dilahirkan ini adalah sesuatu yang dinantikan dan diusahakan sekian lama.

Tanda awal mengandung yang perlu diketahui

#1. Terlepas Haid/ Haid tidak datang

Sekiranya anda dalam usia reproduktif, tidak mempunyai sebarang
masalah kitaran haid tidak teratur
 dan perasan bahawa seminggu telah berlalu tanpa anda datang bulan (daripada waktu sepatutnya), maka tanda awal mengandung ini mempunyai ketepatan yang tinggi.

Ini bermakna sekiranya anda telah terlepas haid, terdapat kemungkinan besar bahawa anda sedang hamil. Ini merupakan tanda pertama dalam senarai tanda-tanda mengandung yang lain.

#2. Buah dada menjadi bengkak dan sensitif

Apabila mengandung, terdapat perubahan hormon yang berlaku dalam badan anda. Perubahan hormon-hormon ini adalah penting bagi menyokong perkembangan proses kehamilan tersebut.

Namun yang demikian, kesan daripada perubahan hormon ini, anda mungkin akan perasan bahawa buah dada menjadi sedikit bengkak dan lebih sensitif.

Mujurlah, rasa tidak selesa ini akan berkurangan setelah beberapa minggu kerana badan anda akan menyesuaikan dirinya dengan perubahan hormon yang telah berlaku.

#3. Rasa mual (boleh berlaku tanpa muntah) adalah antara tanda awal mengandung

Tanda mengandung yang seterusnya adalah rasa mual khususnya di waktu pagi atau waktu berjaga. Fenomena yang dikenali sebagai
morning sickness
 ini merupakan antara tanda awal kehamilan yang paling popular dan kerap digunakan dalam menggambarkan seseorang itu sedang hamil.

Sungguhpun begitu, rasa mual ini turut boleh berlaku ketika waktu malam. Rasa mual ini lazimnya diikuti oleh muntah-muntah namun dalam sesetengah orang, rasa ingin muntah ini tidak berlaku. Berbanding dengan tanda awal kehamilan lain yang telah disebut, tanda awal mengandung yang ini lazimnya berlaku sebulan selepas anda mengandung.

Tanda awal mengandung #4. Kerap membuang air kecil

Mungkin ia adalah salah satu tanda-tanda awal mengandung yang kurang difikirkan tetapi apabila anda hamil, diri akan mula perasan bahawa kekerapan kencing terjadi.

Hal ini kerana apabila mengandung, kandungan darah dalam badan anda meningkat, menyebabkan
buah pinggang
 akan menapis lebih banyak darah dan akhirnya membentuk lebih banyak air kencing.

#5. Rasa letih dan lesu

Merasa letih dan lesu merupakan antara tanda-tanda awal mengandung yang lazim berlaku. Walaupun ia sedikit subjektif, anda akan mengetahui perbezaannya apabila badan mula rasa lesu dan letih berbanding biasa.

Tanda ini dikatakan berpunca daripada peningkatan paras hormon progesteron yang tinggi pada peringkat awal kehamilan. Hormon progesteron menyebabkan anda berasa lebih penat dan mengantuk.

#6. Gangguan mood

Perubahan hormon ketika
trimester pertama
 ini mampu untuk mempengaruhi emosi dan mood anda. Hasilnya, anda atau pasangan mungkin akan perasan bahawa emosi kalian sedikit sensitif ketika tempoh ini.

#7. Kembung perut

Seperti kebanyakan tanda-tanda mengandung dalam artikel ini, perubahan hormon turut berupaya menyebabkan anda merasa kembung perut sedikit.

Rasa kembung perut ini boleh diperincikan sebagai mirip rasa kembung perut ketika permulaan datang bulan.

#8. Kewujudan sedikit tompokan darah pada tuala wanita

Berbeza dengan tanda-tanda mengandung yang lain, tanda ini tidak dikaitkan dengan hormon. Sebaliknya, kewujudan tompokan darah pada
 pad
adalah disebabkan satu fenomena yang disebut sebagai
implantation bleeding.

Apabila persenyawaan telah berlaku antara sel telur wanita dan juga sel sperma lelaki, bebola sel yang terhasil akan bergerak ke dalam rahim dan akan menampal pada dinding rahim.

Proses penampalan atau implantasi ini berlaku dalam tempoh 10 hingga 14 hari setelah persenyawaan berlaku dan ia akan menyebabkan pembentukan bekalan salur darah bagi membekalkan nutrien penting kepada janin yang sedang berkembang.

 Dalam proses ini, sedikit pendarahan boleh berlaku, menyebabkan darah tersebut muncul sebagai tompokan pada tuala wanita.

#9. Rasa kejang pada bahagian abdomen

Sesetengah wanita akan mengalami rasa kejang sedikit pada bahagian abdomen mereka. Rasa kejang ini sebenarnya merujuk kepada
kekejangan rahim.

#10. Sembelit

Salah satu contoh bagaimana perubahan hormon ketika mengandung mempengaruhi badan anda adalah dengan menyebabkan sembelit.

Peningkatan hormon tertentu akan menyebabkan pergerakan sistem penghadaman menjadi perlahan. Kesannya, pergerakan makanan dan tinja dalam usus besar tidak selancar dulu, menyebabkan terjadinya sembelit.

#11. Mengelak sesetengah makanan

Apabila mengandung, anda mungkin akan perasan bahawa diri menjadi
lebih sensitif kepada bau dan rasa
sesetengah makanan sehinggakan ia mampu menyebabkan anda merasa mual dan loya.

 Tambahan lagi, anda juga mungkin akan perasan bahawa diri lebih cenderung untuk makan sesetengah makanan sahaja.

Seperti tanda-tanda awal mengandung yang lain, tanda ini dikatakan berlaku disebabkan oleh peranan yang dimainkan oleh hormon ketika mengandung.

Tanda awal mengandung paling ‘rare’ #12. Hidung tersumbat

Peningkatan paras hormon tertentu boleh menyebabkan membran mukosa pada sekitar hidung membengkak.

Dalam sesetengah kes, ia turut boleh berdarah. Pembengkakan ini, khususnya jika dicampur dengan penghasilan cecair mukus yang banyak, akan menyebabkan hidung tersumbat.


6 Cara Mudah Cantikkan Kulit Anak Bak Puteri, Boleh Buat Di Rumah Saja!

“Macam kulit baby”. Sudah menjadi kebiasaan untuk orang membandingkan kulit yang lembut dan cantik seolah-olah memiliki kulit semulus kulit bayi. Bukan sahaja orang dewasa, malah ramai ibu bapa juga pasti menginginkan anak-anak mereka mempunyai kulit yang cantik dan berseri.

Jika anda mahukan anak-anak anda memiliki kulit yang cantik, lembut dan berseri, anda boleh cuba beberapa tip seperti di bawah:

Nota kaki: Jangan cuba tip ini kepada bayi di bawah usia 6 bulan atau yang mempunyai alahan kepada makanan atau bahan tertentu.

Campuran ekstrak tomato dan oat

Campurkan ekstrak buah tomato dan oat dan sapukannya pada kawasan kulit anak anda yang mempunyai kulit kasar. Campuran ini boleh membantu mengurangkan sebarang cela dan meningkatkan seri kulit wajah anak anda.

Aloe vera

Aloe vera sememangnya terkenal sebagai bahan atau ejen pelembap kulit yang baik. Selain itu, anda boleh menggunakan gel
Aloe vera
 asli pada kulit anak anda bagi mencerahkan kulit yang menjadi gelap akibat faktor persekitaran. Walau bagaimanapun,
Aloe vera
 boleh menyebabkan sedikit kegatalan pada kulit disebabkan oleh pulpanya. Oleh itu, pastikan bahawa anak anda tidak mengalami iritasi selepas penggunaan Aloe vera.

Urut kulit anak dengan menggunakan minyak

Anda boleh menggunakan jenis minyak pati atau minyak kelapa. Urutan pada kulit anak dengan menggunakan minyak bukan sahaja memperbaiki tekstur kulit bahkan memperkuatkan otot dan tulang si manja anda.

Masukkan bijirin dan buah-buahan dalam diet anak

Usaha di bahagian luaran atau fizikal sahaja tidak mencukupi. Anda juga perlu memastikan bahawa anak anada mendapat kandungan mineral dan vitamin yang mencukupi untuk keserian kulit. Tambahkan buah-buahan dan bijirin yang berkhasiat dalam hidangan harian anak anda. Antioksidan yang terkandung di dalam buah bertindak meneutralkan aktiviti radikal bebas dan mengurangkan kerosakan kulit.

Minum banyak air

Minum air yang banyak mampu mengekalkan hidrasi tubuh anak anda. Pengambilan air yang mencukupi akan membantu membuang toksin daripada badan dan mencantikkan kulit.

Gunakan daun pudina

Ambil segenggam daun pudina, kisarkannya bersama sedikit air dan jadikannya sebagai pes yang sedikit likat. Sapukannya sedikit dengan kerap pada bahagian kulit anak anda. Anda akan mendapati kulit mereka menjadi semakin berseri-seri di kemudian hari.

Tip-tip berikut bukanlah satu-satunya cara untuk anda mengekalkan kecantikan atau mengembalikan keserian kulit anak anda. Terdapat pelbagai kaedah lain yang turut boleh digunakan selagi mana ia tidak memudaratkan kulit anak anda. Ingat, kulit bayi dan kanak-kanak adalah sangat sensitif, oleh itu, cuba elakkan penggunaan produk-produk lain yang bersifat sedikit kasar keatas kulit mereka. Ini hanya bertujuan untuk mengelakkan sebarang iritasi yang mungkin akan berlaku. Dapatkan konsultasi lanjut daripada pakar.


Isteri Basah Teruk Ketika Bersetubuh? WAH! Ini Petanda Cik Abang 'Pakar' Di Ranjang

Kalau terlalu kering pun salah, terlampau basah juga salah? Ya, memang sukar untuk
memenuhi kemahuan dan keperluan di saat menikmati seks
 kerana wujud beberapa punca air banyak ketika bersama! Teruskan baca artikel ini untuk tahu lebih lanjut.

Untuk mendapatkan lebih banyak informasi tentang Kesihatan Seksual, sila dapatkannya
di sini
.

Seks yang ‘kering’ bikin individu hilang minat!

Seks adalah aktiviti rutin yang sangat penting buat pasangan suami isteri terutama jika melibatkan kemasukan zakar ke dalam faraj. Tanpanya,
kehidupan di kamar tidur akan jadi hambar
.

Bagi memudahkan si suami memasukkan alat sulit ke dalam alat kelamin si isteri, ia mesti dalam keadaan yang basah dan banyak air agar proses kemasukan itu akan jadi lebih lancar.

Untuk pengetahuan anda semua, air yang
dimaksudkan di atas adalah air mani atau air mazi
 yang akan keluar tatkala anda dan pasangan menikmati keghairahan di dalam hubungan seks.

Ya, projek asmara yang terlalu kering itu tidak ideal untuk kalian namun jika terlampau basah juga tidak bagus! Persoalannya, apa punca air banyak ketika bersama?
Adakah ia perkara normal
?

Ini beberapa punca air banyak ketika bersama!

Sebenarnya, perkara ini akan lebih fokus kepada isteri kerana mereka memegang kunci sama ada hubungan seks yang bakal dijalani itu lebih ‘kering’ atau ‘basah’.
Suami, anda wajib ambil tahu
!

Baca lagi artikel berkaitan:

Wanita Ada Masalah Faraj Kering? Ini 5 Sebab Tak Banyak Air Ketika Bersama Suami

5 Sebab Isteri Susah Keluar Air Mani Semasa Seks

Berikut adalah beberapa punca air banyak ketika bersama yang kita semua mungkin kurang sedar:

#1. Terlebih buat adegan
foreplay

Seperti mana yang kita semua mungkin sedia maklum, adegan ringan-ringan atau
foreplay
 setiap kali sebelum seks itu sangat penting bagi menyediakan tubuh badan untuk aksi hangat kelak.

Umpama senaman atau regangan sebelum bersukan, ini bakal memudahkan suami memasukkan zakar ke dalam faraj angkara air yang telah keluar dengan banyak selepas terima rangsangan.

Pun begitu, terlebih buat adegan ini mungkin akan buat faraj isteri jadi terlampau basah sekali gus menimbulkan tanda tanya dalam fikiran pasangan.
Adakah ia perkara yang normal dan bagus
?

Kenapa air banyak ketika bersama #2. Tahap hidrasi

Pakar menyarankan untuk anda minum air kosong sekurang-kurangnya 8 gelas sehari agar dapat mencapai tahap hidrasi yang baik. Ia juga
bakal memberi kesan pada individu khusus wanita
.

Ini kerana cecair yang terlalu banyak di dalam tubuh badan mungkin bakal mempengaruhi kadar air yang keluar dari badan mereka sama ada ketika buang air kecil atau di saat hubungan seks.

Kenapa air banyak ketika bersama #3. Tahap aktiviti

Badan yang aktif dan cergas bakal memberi kesan yang positif pada tubuh dan dalam masa yang sama membuat sistem perkumuhan serta pembiakan berada dalam kondisi bagus.

Kesannya, ini turut boleh jadi sebab kenapa air yang keluar itu lebih banyak walau rangsangan dan sentuhan yang dilakukan itu minimum.
Mungkin ini juga rahsia untuk mudah capai klimaks
.

#4. Kekerapan seks yang agak tinggi

Kekerapan hubungan seks yang tinggi
 juga bakal main peranan penting kerana ia mungkin boleh jadi punca air yang keluar itu lebih banyak kerana tubuh badan sudah terbiasa dengan rangsangan serta sentuhan dari pasangan masing-masing.

Punca air banyak ketika bersama #5. Faktor usia

Apabila sudah masuk usia tua,
semua wanita akan menopaus
 dan salah satu daripada tandanya adalah faraj yang kering. Maka, aktiviti seksual bersama suami ketika ini juga akan jadi lebih bermasalah.

Disebabkan itu pula, anda wajar menjalani dan menikmati seks di usia muda sebelum tiba fasa itu!

Adakah perkara ini normal & bagus untuk kalian?

Sebenarnya, suami tidak perlu rasa
pelik, takut atau khuatir jika air isteri banyak
 ketika bersama kerana ini adalah perkara normal dan dalam masa yang sama bagus untuk aktiviti di ranjang.

Alasannya, proses untuk memasukkan zakar ke dalam faraj akan jadi lebih mudah sekali gus akan
meminimumkan kesukaran dan kesakitan
 yang biasa berlaku. Keuntungan adalah pada kalian.

“Sekiranya sang suami itu
 turn off
dengan faraj isteri yang terlampau basah, maka itu menunjukkan bahawa mereka kurang faham bagaimana tubuh badan wanita berfungsi dan memerlukan lebih banyak
didikan dan bacaan tentang pendidikan aspek seksual!
“, jelas Pakar Seksologi, Caitlin V. Neal.

Konklusinya, ada beberapa punca air banyak ketika bersama yang kita semua perlu tahu namun ia tidak perlu dirisaukan kerana ini adalah perkara normal malah bagus untuk seks lebih sihat.


Bahayanya Minuman Panas! Jika Tertumpah, Kulit Anak Anda Boleh Melecur

Pada tahun 2018,
seramai 900 orang kanak-kanak di bawah usia 2 tahun telah ditimpa kecederaan kebakaran
 (
burn injury
) di dalam rumah.
Semuanya disebabkan oleh kelalaian ibu bapa meletakkan minuman panas di sudut penjuru meja.

Eh, ramainya sampai 900 orang, betul ke? Ikuti artikel ini untuk mengetahui dengan lebih lanjut.

Teriakan kesakitan dek terkena minuman panas

Kadangkala sifat ingin tahu boleh memudaratkan, terutamanya kepada
 si anak kecil yang suka mencapai benda di sekeliling mereka.

Bayangkan anda sudah siap
membancuh Milo panas dan anda meletakkannya di penjuru meja
. Anda kemudiannya, berlari-lari anak untuk mengambil jemuran kerana hari sudah hujan.

Tiba-tiba anda terdengar teriakan kecil dari ruang tamu. Anak anda menangis dalam keadaan basah dan kemerahan, terkena minuman panas.

Menurut pakar, minuman panas yang telah dibancuh 15 minit yang lalu pun masih boleh menyebabkan kulit kanak-kanak melecur.

Kecederaan ini boleh mengakibatkan komplikasi yang serius selain daripada
ia akan meninggalkan kesan parut buat seumur hidup
.

Artikel berkaitan:

Kecederaan kebakaran boleh mengancam nyawa individu, malangnya ia merupakan jenis kemalangan yang sering berlaku terutamanya dalam kalangan kanak-kanak.

Data yang telah dikeluarkan oleh NHS telah menunjukkan 50% daripada jumlah keseluruhan kes kecederaan kebakaran (35,000) di England dan Wales untuk tempoh 5 tahun dalam kalangan mereka yang berumur di bawah 16 tahun adalah
 diakibatkan oleh makanan dan minuman panas
.

Statistik ini telah mendorong
The Royal College of Surgeons
dan
British Burn Association
untuk mendesak ibu bapa supaya lebih berhati-hati dalam meletakkan makanan atau minuman panas di atas meja.

Lebih tepat lagi adalah untuk meletakkan makanan atau minuman panas jauh daripada pandangan kanak-kanak.

Mencegah lebih baik daripada mengubati

Masa adalah merupakan faktor penting dalam merawat mereka yang ditimpa kecederaan kebakaran.

Ramai ibu bapa yang tahu akan kepentingan
menggunakan air sejuk sejurus selepas kejadian dalam memberikan rawatan awal
 untuk mereka yang terkena air panas.

Namun, jika kemalangan tersebut meninggalkan parut yang besar, ia mungkin tidak akan membesar selari dengan usia kanak-kanak tersebut.

Ini kebiasaannya diatasi dengan beberapa jenis terapi dan pembedahan.

Namun perlu diingatkan, ia merupakan cabaran yang besar perlu ditempuhi oleh anak anda
dari sudut psikologi untuk jangka masa panjang.

Bayangkan jika parut tersebut berada pada kawasan muka.

Ia boleh menyebabkan anak anda disisih oleh rakan sebaya kerana perbezaan pada rupa luaran seterusnya merendahkan keyakinan diri
mereka untuk menjalinkan hubungan sosial yang sihat
.

Sebab itulah penting bagi ibu bapa untuk memahami kepentingan bagi mencegah perkara tersebut daripada berlaku terlebih dahulu.

Pada tahun 2018, jumlah kanak-kanak di bawah 2 tahun yang telah dirawat oleh unit kebakaran hospital di England dan Wales mencecah 1,576 individu.

900 daripadanya mengalami kecederaan kebakaran disebabkan oleh
tertumpahnya minuman teh dan kopi yang panas
.

Baca juga:

Kopi Tidak Bagus Untuk Kanak-kanak? Ini Punca Sebenar Yang Ibu Bapa WAJIB Tahu!

Ibu Bapa Toksik Juga Wujud, Ini 7 Sikap NEGATIF Perlu Elak Jika Tak Nak Anak Merana

Namun apa yang perlu kita tahu adalah statistik ini berkemungkinan lebih kecil jumlahnya berbanding dengan jumlah sebenar mereka yang dirawat disebabkan oleh insiden yang sama.

Ini kerana statistik ini tidak mengambil kira kecederaan kecil yang dirawat di unit kecemasan hospital.

Konklusi

Jadikan satu kebiasaan buat anda untuk meletakkan minuman atau makanan panas jauh daripada penjuru meja.

Letakkan anak-anak anda yang aktif bergerak ke sana ke mari di dalam katil atau kerusi bayi sebelum anda meninggalkan mereka untuk mengerjakan sesuatu.

Kelalaian anda boleh menyebabkan kesengsaraan psikologi buat anak anda untuk tempoh masa yang lama.

Baca juga:

Lanjutan Kes Ustazah Merangkak Tular, Ibu Bapa WAJIB Ajar Anak Hormat Guru!

Awas! Anak Mungkin Alami Penyakit Rare, Kenali 5 Jenis Yang Paling Kerap Berlaku Di Malaysia

Suka Kongsi Gambar Anak Tantrum Di Media Sosial? Ini Sebab Anda Perlu BERHENTI Melakukannya

Anak Mabuk Kereta? Atasinya Dengan 5 Cara – Elak Buat Yang Nombor 3!

BERHENTI Panggil Alat Sulit Anak ‘Nenen’ Atau ‘Bebird’, Ini Sebabnya!


EDD Makin Dekat, Jadi Takut Nak Bersama? Ini 5 Posisi Seks Selamat Untuk Ibu Hamil Trimester Ke-3

Sakit pinggang
 dan keletihan merupakan antara simptom
lewat kehamilan
 yang sering dialami wanita mengandung. Namun itu tidak bermakna keinginan seksual anda bersama pasangan harus diabaikan. Jom ketahui posisi seks trimester ketiga yang selamat untuk anda.

Untuk mendapatkan lebih banyak info tentang Kehamilan, sila dapatkannya
di sini.

Seks pada trimester ketiga

Selalunya apabila memasuki fasa terakhir kehamilan ini, kebanyakan pasangan jarang untuk memilih posisi di atas (
on top
) dan cenderung menggunakan gaya
side by side
sebagai posisi seks trimester ketiga.

Biasanya wanita hamil akan berasa bimbang untuk melakukan seks takut orgasme yang berlaku
menyebabkan kontraksi
. Tidak kurang juga yang risau mengenai
kedudukan seks
, rasa diri kurang menarik dan tidak mampu memberikan kepuasan seksual kepada pasangan.

Hubungan seks juga dirasakan sukar disebabkan ketidakselesaan yang dialami serta ‘kesesakan’ pada bahagian pelvis.

Namun sebenarnya, ada posisi yang boleh kalian lakukan tanpa berkompromi mengenai aspek keselesaan.

Posisi seks trimester ketiga ibu hamil harus cuba

Berada di trimester terakhir ini, sebarang posisi yang masih dirasakan okay untuk dilakukan, boleh anda teruskan. Cuma tidak dinafikan, terdapat beberapa gaya seks yang mungkin agak mencabar untuk dilakukan.

Berikut 5 posisi seks yang boleh dicuba oleh ibu hamil tanpa mengabaikan keselesaan anda:

Side-by-side

Untuk mencuba aksi ini, anda dan pasangan perlu berbaring secara mengiring dan menghadap satu sama lain. Kelebihan gaya ini, ia tidak memerlukan banyak tenaga – perkara penting buat wanita mengandung.

Kedudukan ini boleh memberikan kalian keintiman dan keselesaan
melakukan hubungan seksual
 sambil menatap mata. Romantik, bukan?

Spooning,

posisi seks trimester ketiga

Sama seperti posisi
side-by-side
– yang tidak memerlukan banyak tenaga – aksi ini juga amat sesuai untuk dilakukan semasa peringkat akhir kehamilan. Ini kerana
spooning
 adalah gaya seks lembut dan tidak membenarkan tujahan yang terlalu mendalam – punca ketidakselesaan pada ibu hamil.

Dengan mengiring ke sisi, anda juga boleh menghilangkan sebarang tekanan pada belakang badan dan rahim.

Baca juga:

Reverse Cowgirl

Variasi posisi seks
women-on-top
 ini memberikan anda ‘kuasa’ untuk mengawal keadaan sambil meningkatkan
rangsangan klitoris
. Posisi seks trimester ketiga ini juga sebenarnya merupakan antara
aksi yang paling digemari lelaki
 dalam hubungan seksual.

Dalam posisi ini, tiada
eye-contact
dengan pasangan, namun masih ada
kehangatan seks
yang dapat dirasai.

Kelebihan di sini adalah si suami boleh menggunakan tangan mereka untuk menyentuh dan merangsang tubuh anda, khususnya pada bahagian payudara.

Posisi seks trimester ketiga yang terbaik #
Table Top

Kedudukan ini amat bagus untuk wanita dalam trimester ketiga kerana ia memberikan posisi selesa buat anda serta akses mudah kepada pasangan. Barulah sama-sama puas!

Untuk mencuba aksi ini, anda boleh duduk di hujung katil, kaunter dapur atau meja dan pasangan berdiri di hadapan.

Pastikan terdapat bantal di belakang tubuh untuk memberi sokongan pada belakang badan bagi mengelakkan anda berbaring terlentang – bahaya kerana memberikan bebanan pada tulang belakang.

Cowgirl’s Helper

Semasa trimester ketiga
, anda mungkin ingin mengelakkan penembusan dalam untuk menghindari kerengsaan pada serviks.

Anda perlu melutut di atas pasangan, berikan tolakan pada dada semasa menghenjut. Dalam aksi ini, pasangan boleh membantu menampung berat badan anda dengan paha mereka semasa henjutan dilakukan.

Untuk lebih keselesaan, anda boleh meletakkan bantal pada lutut supaya penetrasi tidak menjadi terlalu dalam.

Posisi seks trimester ketiga: Waspada dengan gejala ini

Walau bagaimanapun, terdapat beberapa keadaan yang menyebabkan keinginan seksual anda mungkin perlu dilupakan.

Pendarahan faraj
 – Sebarang pendarahan hendaklah sentiasa diperiksa oleh doktor bagi mendapatkan penjelasan sebelum meneruskan aktiviti seksual

Air ketuban pecah
 – Setelah ketuban pecah,
bayi dalam kandungan
 akan terdedah kepada jangkitan dan bakteria. Kebiasaannya ketuban pecah semasa peringkat pertama atau kedua
fasa kelahiran
, namun ia juga boleh pecah sebelum berlaku tanda-tanda bersalin lain

Anda mempunyai serviks lemah yang mula mengembang terlalu cepat
(cervical insufficiency)

Anda mempunyai tanda-tanda
kelahiran pramatang
, seperti cecair faraj yang berlebihan, tekanan pada bahagian pelvis dan empat kontraksi setiap jam

Mengalami keadaan yang disebut sebagai
plasenta previa
 – plasenta berada terlalu bawah di dalam rahim, menutupi serviks dan menyebabkan pendarahan serta komplikasi lain

Keinginan seksual ada pasang surutnya

Ada kalanya, walaupun anda mungkin tidak mengalami sebarang
komplikasi kehamilan
,
tetapi kemahuan untuk bersama pasangan tiada. Percayalah itu adalah keadaan normal.

Ramai bakal ibu mengalami penurunan libido atas pelbagai sebab, sama ada kerana masalah kehamilan biasa atau fikiran mereka sedang memikirkan perkara yang lebih penting.

Jika ini situasi yang anda alami, berbincanglah dengan pasangan. Perkara paling penting pada saat ini adalah untuk memberikan sokongan antara satu sama lain.

Terdapat banyak cara lain yang boleh dilakukan untuk mengeratkan hubungan kalian berdua selain daripada seks, seperti pelukan dan ciuman.


Bahana Ibu Hamil Tidur Berdengkur, Bukan Saja Tingkat Risiko Pre-Eklampsia, Tapi Juga Bersalin C-zer

Berdengkur adalah 1 perkara biasa. Tetapi jika anda tidur berdengkur semasa hamil, ia mungkin petanda masalah gangguan tidur. Ada risiko perlu anda ambil tahu.

Tidur berdengkur semasa hamil

Bagi kebanyakan individu, berdengkur adalah sebahagian daripada kehidupan. Tetapi tanpa anda sedari, dengkuran itu mungkin petanda bahaya yang sedang menanti.

Keadaan ini lebih berisiko kepada wanita yang sedang hamil.

Walaupun anda tidak pernah berdengkur semasa tidur, namun situasi tersebut mungkin berubah.

Anda mungkin akan berdengkur buat pertama kalinya apabila anda memasuki tempoh trimester kedua kehamilan. Ia dianggap 1 perubahan normal ketika berbadan dua.

Kenapa anda mula berdengkur apabila hamil?

Dianggarkan 3 daripada 10 bakal ibu mengalami masalah berdengkur semasa mengandung. Malah angka ini meningkat apabila memasuki trimester ketiga.

Mengapa anda berdengkur?

Faktor yang menjadi punca anda berdengkur
adalah apabila saluran darah dalam hidung terbuka luas.

Peningkatan serta perubahan hormon dalam badan juga menyebabkan tisu-tisu hidung membengkak dan memburukkan lagi keadaan.

Di samping itu, peningkatan berat badan berlebihan (
nilai BMI lebih daripada 30
) turut dikaitkan dengan dengkur.

Masalah gangguan tidur

Jika anda mengalami isu tidur berdengkur semasa hamil, anda harus sedar ia boleh dikaitkan dengan masalah
gangguan tidur yang dikenali sebagai apnea tidur.

Keadaan itu boleh mengakibatkan seseorang berhenti bernafas beberapa saat ketika tidur. Ia boleh berlaku secara berulang kali semalam.

Bagi kes yang kronik, keadaan berhenti bernafas itu boleh terjadi sehingga ratusan kali dan menyebabkan wujudnya masalah kekurangan oksigen dalam darah.

Jika isu apnea tidur tidak dirawat, ia boleh mengakibatkan masalah kesihatan lain.

Bagi wanita hamil, masalah
gangguan tidur ini boleh meningkatkan risiko pre-eklampsia
 atau
tekanan darah tinggi.

Risiko tidur berdengkur semasa hamil

Sewaktu mengandung, akan berlaku tahap perubahan pada kekerapan dengkuran yang melibatkan gangguan pada saluran udara. Sekali gus menyebabkan berlakunya apnea tidur.

Anggaran risiko keseluruhan untuk mengembangkan masalah gangguan tidur ketika hamil adalah rendah. Ini sebabkan beberapa faktor seperti:

Peningkatan tahap progesteron semasa kehamilan membantu mengaktifkan otot yang melebar pada saluran udara

Progesteron juga meningkatkan daya tindak balas otak terhadap kadar karbon dioksida dan penghantaran oksigen ke tisu badan akan bertambah baik dengan peningkatan kadar denyutan jantung serta pembesaran saluran darah periferal

Disebabkan ketidakselesaan fizikal berkaitan kehamilan, wanita hamil akan kurang untuk tidur menelentang. 1
posisi tidur
 yang berkait rapat dengan peningkatan risiko apnea tidur

Walau bagaimanapun, masih wujud risiko untuk wanita mengandung berdepan situasi tidur berdengkur semasa hamil dan sekali gus meningkatkan kecenderungan apnea tidur.

Walaupun tiada jumlah tepat yang diketahui, tetapi dianggarkan lebih 10% wanita hamil mengalami apnea tidur.

Masalah itu lebih kerap berlaku kepada wanita dengan berat badan berlebihan atau obesiti. Malahan peningkatan berat secara berlebihan ketika hamil juga meningkatkan kecenderungan risikonya.

Fahami simptomnya

Wanita yang mengalami apnea tidur sewaktu hamil akan berdepan gejala hampir sama dengan individu dalam konteks lain dengan masalah gangguan tidur ini.

Ia merangkumi simptom seperti:

Berdengkur

Nafas terhenti atau sesak nafas semasa tidur

Bangun dengan rasa tercekik atau tersentak

Mengantuk secara berlebihan pada waktu siang

Kerap kencing pada waktu malam, nokturia

Jika gejala dialami semakin kritikal dan tempoh kehamilan lebih 6 bulan, anda disarankan untuk mendapatkan pemeriksaan dan rundingan dengan pakar.

Ia mungkin melibatkan kaedah pemeriksaan yang dikenali sebagai
polysomnogram
.

Adakah cara untuk mengatasi tidur berdengkur semasa hamil?

Merawat masalah gangguan tidur berkaitan kehamilan ini adalah penting. Ini kerana ia boleh menyebabkan kesan buruk kepada ibu dan janin.

Apnea tidur dikaitkan dengan hipertensi kehamilan, diabetes dan proses kelahiran secara pembedahan Caesarean yang tidak dirancang.

Selain itu, masalah lain yang mungkin timbul adalah ia cenderung untuk menyekat proses tumbesaran janin dan
mengakibatkan proses kelahiran panjang.

Bagi wanita yang mengalami gangguan apnea tidur kronik, mereka berisiko untuk menghidapi sindrom hipoventilasi obesiti (
obesity hypoventilation syndrome
).

Biasanya
selepas melahirkan anak
 dan
mengalami penurunan berat badan
, masalah apnea tidur akan pulih.

Terdapat beberapa cara yang boleh dilakukan untuk mengurangkan masalah tidur berdengkur semasa hamil, iaitu:

Tidur dalam posisi mengiring berbanding kedudukan menelentang
. Sebaiknya tinggikan sedikit kepala anda menggunakan bantal. Tetapi pastikan keadaan kepala anda selesa dan tidak menyakitkan

Anda boleh menggunakan jalur hidung (
nasal strip
) untuk membolehkan lubang hidung anda terbuka luas dan mengurangkan sekatan. Anda boleh membeli jalur hidung ini didapati di farmasi

Hentikan pengambilan minuman beralkohol
. Sekiranya anda merokok, seelok-eloknya berhentilah. Alkohol dan rokok adalah pencetus kepada masalah dengkur. Malahan tabiat meminum alkohol dan merokok akan membahayakan bayi dalam kandungan

Amalkan tabiat pemakanan yang sihat dan seimbang

Lakukan senaman fizikal secara berkala.
Ibu mengandung juga boleh bersenam,
 okay?

Pemeriksaan doktor

Sekiranya anda berasa sebarang tanda atau gejala yang menunjukkan kepada masalah apnea tidur semasa kehamilan, anda perlu melakukan pemeriksaan doktor dengan segera.

Tindakan ini boleh membantu anda untuk mendapatkan rawatan sewajarnya bagi membolehkan anda bernafas dengan lebih baik.

Merawat apnea tidur bukan sahaja dapat meningkatkan kualiti hidup anda tetapi juga bayi anda yang belum lahir.

Badan wanita akan melalui pelbagai perubahan ketika hamil kerana terdapat nyawa kecil yang sedang bersama anda.

Pastikan kesihatan anda berada pada tahap terbaik sepanjang 9 bulan kehamilan ini, okay?


Pakaian 'Compression' Bersenam, Sekadar Gaya Atau Benar-benar Boleh Turunkan Berat Badan?

Banyak orang memakai pakaian
compression
ketika berlari atau
bersenam di gim
, tetapi adakah ia benar-benar bermanfaat untuk anda atau hanya sekadar untuk bergaya?

Bagi menjawab persoalan tersebut, mari kita baca artikel ini dengan lebih lanjut!

Apa itu pakaian
compression
?

Pakaian ketat ini boleh diklasifikasikan sebagai ‘aksesori’ penurunan berat badan, serta mereka yang sering bersenam dan pergi ke gim percaya bahawa ia adalah penting dalam senaman harian.

Namun, sebelum anda memutuskan untuk melaburkan duit, adalah wajar untuk kalian faham dengan lebih mendalam mengenai pakaian ketat ini, fungsi dan manfaatnya.

Namanya mungkin kedengaran ‘sesuatu’ tetapi hakikatnya, ia sama sahaja dengan pakaian sukan yang lain.

Anda dapat melihatnya dipakai di sekitar gimnasium, kedai barangan sukan, di laman web berkaitan sukan dan lain-lain.

Tapi apa pula bezanya dengan
legging
atau yang seangkatan dengannya?

Perbezaan yang ketara adalah pakaian
compression
ini dicipta untuk ‘memegang’ anggota badan dengan ketat (secara selesa) terutamanya saat bersenam.

Usah risau, ia tidak akan menyekat pergerakan, sebaliknya pakaian ketat ini adalah untuk menyokong
aktiviti senaman anda.

Pakaian
compression,
apa manfaatnya?

Ya, pakaian ketat ini mempunyai manfaat-manfaat tersendiri kepada si pemakai terutamanya ketika berolahraga.

Namun, sebelum itu fahami dahulu mitos atau salah faham yang sering kedengaran mengenainya.

Harus kalian tahu bahawa pemakaian pakaian ketat ini TIDAK akan:

Menguruskan badan

Merawat masalah saraf

Merawat gout

Meningkatkan prestasi sukan

Merawat masalah tulang (scoliosis/slip disk)

Penawar kencing manis atau darah tinggi

Menyembuhkan strok

Seperti yang telah dinyatakan, pakaian
compression
tidak akan membuatkan anda kurus, walaupun ia sering dipasarkan sebagai alat menguruskan badan yang kononnya berkesan.

Maka, jangan tertipu dengan kata-kata palsu jurujual yang menjanjikan bulan bintang!

Berat badan kita hanya dapat dikurangkan melalui pengamalan diet seimbang dan aktiviti senaman secara berkala.

Jadi, sangat mustahil untuk lemak anda hilang dengan hanya memakai pakaian ketat ini.

Sekarang, mari kita kenali antara faedah pemakaian baju
compression
terhadap kesihatan!

Mengurangkan penampilan selulit

Ramai orang bersenam dengan harapan dapat mengurangkan penampilan selulit. Hakikatnya,
selulit adalah sangat sukar untuk dihilangkan.

Tetapi, pakaian ini dikatakan dapat bertindak sebagai urutan mikro yang memecahkan selulit dan melicinkan kawasan yang bermasalah.

Meningkatkan aliran darah

Semasa bersenam, pemampatan yang disediakan oleh pakaian ini meningkatkan aliran darah dan penghantaran oksigen ke tisu.

Ini menjadikan senaman anda lebih cekap dan kurang memenatkan.

Apabila, rasa penat setelah bersukan boleh dikurangkan, secara psikologinya anda cenderung merasa lebih bersemangat untuk bersenam keesokan harinya.

Bersenam secara konsisten pula adalah salah satu cara berkesan untuk
menurunkan berat badan!

Mencegah sakit otot

Ramai atlet profesional biasanya mendapatkan urutan selepas latihan atau permainan bagi mengelakkan masalah sakit otot.

Namun, bagi orang biasa yang ingin menurunkan berat badan, mendapatkan urutan profesional selepas setiap sesi senaman adalah agak mustahil bukan?

Justeru, pakaian ini dapat bantu mengurangkan kesakitan otot dengan memberi tekanan kepada otot yang bertindak seakan urutan ‘kecil.’

Boleh membantu cegah kecederaan

Individu yang baru mula bersenam biasanya sangat bersemangat untuk menolak diri mereka lebih daripada
limit
, dengan harapan dapat mengurangkan berat badan.

Walaupun sikap ini boleh menjadi perkara positif kerana membuatkan mereka lebih bermotivasi, kadangkala
kecederaan lebih cenderung berlaku apabila terlalu memaksa diri.

Justeru, pakaian ketat ini akan memberi pemampatan terhadap otot badan lantas mengurangkan potensi risiko
micro muscle tears
disebabkan getaran otot dan pergerakan.

Meningkatkan keyakinan diri

Pakaian ini dapat membantu membentuk badan ke bentuk yang lebih menarik, lantas meningkatkan keyakinan diri.

Walaupun ini kelihatan seperti perkara kecil, peningkatan keyakinan diri dapat memotivasikan seseorang individu untuk bangun dan melakukan senaman, menurunkan berat badan, serta mencapai kesan yang diidam-idamkan.

Apa yang dapat disimpulkan?

Walaupun pakaian ini tidak membuatkan anda kurus, tidak salah untuk memakainya ketika bersenam.

Di samping membantu kalian berasa lebih yakin, anda juga dapat mencegah kecederaan malah
meningkatkan aliran darah.

Apa yang penting, jangan mudah terpedaya dengan janji-janji manis yang mempromosikan produk ini sebagai penawar dan penyembuh pelbagai masalah kesihatan termasuklah untuk melangsingkan tubuh ya!


Apa yang Anda Perlu Tahu tentang Peringkat Susu Ibu

Sumber utama pemakanan untuk bayi dalam beberapa bulan terawal kehidupannya ialah susu ibu. Susu ibu dihasilkan oleh wanita hamil dan lepas bersalin, dan mempunyai tiga peringkat yang berbeza dan berlainan: kolostrum, susu peralihan, dan susu matang.

Kolostrum

Kolostrum ialah peringkat pertama susu ibu. Ia sering berlaku semasa kehamilan anda, muncul dengan warna kekuningan atau krim. Ia juga adalah lebih pekat daripada susu yang dihasilkan semasa tempoh penyusuan susu ibu. Selepas anda melahirkan bayi, kolostrum akan digantikan dengan susu peralihan dua hingga empat hari selepas itu.

Kolostrum ialah tinggi dengan protein, vitamin larut-lemak, mineral, dan immunoglobulin. Immunoglobulin adalah antibodi yang disalurkan oleh ibu kepada bayi dan menyediakan imuniti atau daya tahan pasif kepada si manja. Imuniti pasif ini melindungi bayi daripada pelbagai bakteria dan penyakit yang disebabkan virus.

Susu peralihan

Susu peralihan atau susu transisi bermula apabila proses penyusuan bermula. Apabila ibu memberitahu susu mereka mula datang, ia selalunya adalah susu peralihan. Susu peralihan ini menggantikan kolostrum dalam masa dua atau empat hari selepas bersalin. Susu peralihan berlaku selepas kolostrum dan berakhir kira-kira dua minggu. Dalam kata lain, susu peralihan dihasilkan di mana-mana sahaja bermula dua hingga lima hari selepas kelahiran sehinggalah sepuluh hingga empat belas hari selepas bersalin.

Kandungan susu peralihan adalah lebih pekat daripada kolostrum, sesetengahnya menghuraikan ia sebagai berkrim. Ia termasuklah tinggi paras lemak, laktosa, dan vitamin larut-air. Susu peralihan juga mengandungi lebih kalori daripada kolostrum.

Semasa tempoh ini, payudara anda akan menjadi semakin besar, lebih sarat dan boleh jadi tidak menyelesakan atau menyakitkan kerana ketika ini payudara membekalkan sejumlah besar susu peralihan berbanding kolostrum. Anda mungkin rasa payudara yang lebih penuh ini menyukarkan bayi anda untuk menghisap puting anda dengan betul. Jangan risau, dengan latihan yang kerap, anda akan jadi biasa dan selesa menyusukan anak. Kadangkala, dengan mengurut areola untuk merangsang pengeluaran susu sebelum menyusukan anak juga boleh membantu anak anda untuk mudah menghisap puting. Dengan menitiskan sedikit susu ibu di atas puting juga boleh menggalakkan anak anda untuk menyusu. Rutin penyusuan boleh mengurangkan kepadatan dan melegakan ketidakselesaan pada payudara anda semasa peringkat ini.

Apabila bayi anda mula menghisap, anda mungkin mengalami rasa menyengat. Ini menunjukkan bahawa susu mula untuk bergerak daripada sel menghasilkan-susu ke duktus susu untuk menyusukan bayi. Proses ini, dikenali sebagai
milk let-down,
yang sering tercetus dengan penghisapan bayi, atau ia boleh berlaku pada masa yang tertentu semasa anda menyusukan bayi. Sebaik sahaja perkara ini berlaku, susu anda akan melimpah mengalir dan bayi anda menikmati tempoh penyusuan. Anda akan dengar bayi menelan lebih kerap. Anda juga akan lihat susu menitis atau memancut keluar daripada payudara sebelah lagi semasa
let-down
 berlaku.

Penyusuan boleh membuatkan tubuh anda melepaskan hormon yang dipanggil oksitosin. Dalam beberapa minggu terawal penyusuan, hormon ini boleh menyebabkan kekejangan atau kesakitan pada uterus anda. Jadi, amat penting untuk anda cuba berehat dan relaks, kerana stres, sakit, kesakitan, dan keletihan boleh mengurangkan pengeluaran susu anda.

Pada awalnya, anda mungkin rasa anda selalu menyusukan bayi kerana bayi anda kerap meminta susu. Menyusukan bayi baru lahir lazimnya berlaku antara lapan hingga 12 kali sehari. Penyusuan semasa siang hari boleh berlaku di mana-mana sahaja daripada satu jam setengah hinggalah tiga jam, dan mungkin panjangnya berbeza antara 10 minit hingga satu jam bagi setiap sesi. Bagaimanapun, nanti, corak penyusuan akan menjadi stabil, dan kekerapan penyusuan akan menurun, mengikut keperluan bayi.

Susu matang

Susu matang adalah selepas susu peralihan, dan mula muncul ketika penghujung minggu kedua selepas kelahiran. Bagi kebanyakan wanita, susu matangnya bermula menghampiri penghujung minggu kedua selepas bersalin. Susu matang adalah dihasilkan dalam isipadu yang banyak seperti mana susu peralihan, cuma ia lebih cair berbanding susu peralihan dan lebih berair atau lebih kebiruan; kadangkala ia dihuraikan kelihatan seperti susu skim apabila pertama kali dirembeskan, sehinggalah lemaknya keluar dan ia akan menjadi berkrim. 90% daripadanya adalah air, yang penting untuk memastikan bayi anda kekal hidrat. 10% lagi diliputi karbohidrat, protein, dan lemak yang penting untuk kedua-dua tumbesaran dan tenaga.

Payudara anda juga mungkin akan menjadi lebih lembut dan semakin kecil berbanding dengan semasa anda berada dalam peringkat susu peralihan. Bagaimanapun, payudara anda masih lebih besar daripada sebelum kehamilan anda. Perubahan-perubahan dalam payudara dan susu anda adalah normal dan dibuat untuk menyediakan apa yang bayi anda perlukan untuk nutrisi, tumbesaran, dan perkembangannya.

Juga, terdapat dua jenis susu matang:
 foremilk
 dan
hindmilk. Foremilk
 berlaku semasa awal penyusuan dan mengandungi air, vitamin dan protein. Sementara
 hindmilk
 muncul di akhir penyusuan apabila payudara sudah hampir kosong dan mengandungi paras lemak yang lebih tinggi. Peringkat susu matang akan berakhir apabila anda bercerai susu daripada payudara dengan bayi anda.

Pun begitu, semakin bayi anda membesar dan mula makan makanan pejal serta cecair lain, kandungan pemakanan dan jumlah susu ibu yang anda hasilkan akan berubah. Sesetengah ibu memilih untuk terus menyusukan bayi sehinggalah anak berada dalam usia prasekolah. Ketika ini, sumbangan pemakanan keseluruhan penyusuan badan telah berkurangan bersekadar dengan pelbagai makanan dan minuman yang kanak-kanak ambil. Namun, susu manusia berterusan berkhasiat sama seperti susu lembu. Bagaimanapun, manfaat emosi dan immunologi daripada penyusuan akan berterusan antara ibu dan anak.

Hello Health Group
 tidak menyediakan nasihat perubatan, diagnosis, atau rawatan.


Lidah Berbulu Hitam: Apa yang Anda Perlu Tahu

Lidah berbulu hitam
(black hairy tongue)
 adalah istilah yang digunakan untuk menggambarkan keadaan mulut di mana lidah kelihatan hitam dan berbulu kerana papila panjang dan berwarna. Walaupun keadaan ini tidak menjejaskan kesihatan anda, rupanya yang mengerunkan mungkin menakutkan orang di sekeliling anda.

Simptom-simptom lidah berbulu hitam

Perubahan warna lidah

Penampilan kelihatan seperti berbulu

Rasa tidak sedap di mulut, biasanya bau seperti bau logam

Nafas berbau kerana makanan yang terperangkap dalam papila panjang tersebut

Rasa seperti terbakar ringan sekiranya berlaku pertumbuhan yis secara berlebihan

Punca

Keadaan ini disebabkan oleh pertumbuhan melampau bakteria atau yis di papila. Akibatnya, papila terus memanjang dan bukannya meluruh seperti yang sepatutnya. Papila panjang tersebut menarik pigmen dari makanan dan minuman, menyebabkan ia bertukar dari warna merah jambu asal kepada yang berbeza, biasanya hitam. Dalam sesetengah kes, warnanya boleh menjadi warna coklat, hijau, kuning atau putih.

Gaya hidup anda juga berpotensi menyebabkan keadaan ini. Antaranya:

Kebersihan mulut yang lemah

Kurang air liur – keadaan yang menjadikan tubuh anda tidak dapat menghasilkan air liur yang mencukupi, dan menyebabkan mulut menjadi kering

Merokok

Pengambilan kopi atau teh

Pengambilan ubat-ubatan tertentu, seperti antibiotik dan ubat yang mempunyai bismut

Penggunaan ubat cuci mulut yang mengandungi peroksida, witch hazel atau mentol secara kerap.

Diet kurang serat, yang menyebabkan sel-sel kulit mati untuk membina atas lidah.

Walaupun penampilan yang tidak cantik, keadaan ini tidak menyebabkan sebarang kerengsaan atau kesakitan. Walau bagaimanapun, jika papila tersebut terbina terlalu lama, anda mungkin berasa seperti tersedak dan mengalami loya.

Anda boleh menghilangkan keadaan ini dengan mengamalkan kebersihan mulut yang baik. Adalah dinasihatkan untuk memberus atau mengikis untuk untuk membersihkan lidah anda dengan betul, kerana ia adalah tempat yang menarik kebanyakan bakteria di mulut anda. Anda mungkin perlu berhenti merokok dan mengehadkan pengambilan kopi dan teh, terutamanya jika anda biasa mengambil kopi atau teh panas. Menambah lebih banyak serat ke dalam diet anda sangat membantu untuk membuang sel mati dari lidah anda juga.

Jika mengubah tabiat kebersihan mulut dan diet anda tidak membantu, jumpa dengan doktor dan dapatkan antibiotik untuk membunuh bakteria dan yis pada lidah anda. Topikal Tretinoin juga dianggap sebagai cara yang berkesan untuk menghilangkan keadaan ini. Kadang-kadang, anda mungkin memerlukan pembedahan laser untuk memotong papila hitam sekiranya usaha di atas tidak membuahkan hasil.

Baca juga:

Kenali Organ-Organ Anda: Buah Pinggang

Sarkoidosis: Tompokan Merah dan Pembengkakan Tisu Organ Tubuh

Perlukah Saya Beri Anak Makanan Organik?